text:
יום שישי, דצמבר 26, 2008
עשרה נסים...
אין אמתן איז דער נומער צען טאַקע נישט אַזאַ גרויסע גדולה און ווען דער אייבישטער וויל קען ער טון נסים פיל מער ווי צען. היד ה´ תקצר?! האָט משה רבינו געפרעגט און אַסאַך מער ווי צען פייגל זענען אים אַרויסגעפלויגן פון דער נאָז. אפשר אין מצרים ווען די ייִדן זענען געווען איינגעזונקן אין מ"ט שערי טומאה, און ביים ים ווען עס איז געווען אַ קטרוג הללו עבודה זרה והללו עובדי עבודה זרה, און אין בית המקדש ווען עס איז געווען שנאת חנם, און לא ברכו בתורה תפלה וסוף, און העמידו דבריהם על דין תורה האָבן זיי נאָר באַקומן צען נסים. אָבער בזמנינו וואָס מען זאָגט ברכו בתורה מיט אַזעלכע שאָקעלדיקע כּוונות אַז די אותיות פון דער ספר תורה ווערן אָנגשפּיגן אָבער דער תורה ווערט נישט פּסול, און מיר זענען מעמיד דברינו נישט נאָר על דברי תורה נאָר אויך אויף די ווערטער פון גדולי התורה און אויף יעדער ספק-ספיקא פון אַ ספק-ספיקא און אויף אָטיסטישע קינדער וואָס זאָגן מער נביאות ווי יחזקאל בן בוזי, און מיר האָבן נישט שנאת חנם ווייל וועם מען האָט פיינט קומט זיך עס מנה אחת אפים און פון די טויזענעטע שנאות איז נישט דאָ אפילו איינס וואָס איז אומפאַרדינט, אין אַזאַ דור קומט זיך אונז זיכער פיל מער ווי בלויז צען נסים. און ווי עס האָט זיך אויסגעשטעלט אין מומבאַי האָט מען געזען אָפענע נסים עשרת מונים וואָס קען נאָר זיין בזכות דעם וואָס מיר לעבן אין אַזאַ דור דעה.
ראשית כּל דאָס וואָס מיר וויסן אַזוי גוט יעדער טראָפּן בלוט וואָס האָט זיך דאָרט פאַרגאָסן איז איינס פון די נסים וואָס דער אייבישטער האָט מיט אונז געטון. מיר דאַרפן זיך ברוך השם נישט פאַרלאָזן אויף סי.ען.ען ווייל מיר האָבן אייגענס. היימישע צייטונגן על טהרת הקודש אָן חשש פון לשון הרע אָבער מיט גלאָסי געפאַרבטע פאָטאָגראַפן פונעם גרעסט ביזן קלענסטן גדול הדור. אָנע קאָמענטאַרן, ווייל לב מי לא יחרד צו שילדערן די דערהויבענע מינוטן אין דער אָנוועזנהייט פון קדושי עליון. און אַז מען קאָמענטירט קענען דאָך די ברודערס חסידים, די שוואָגערס שווענץ און די סתם מתנגדים מקיים זיין ויצת אש בציון איבער רופן אַ ברוקלינער געבוירענער מיטן פאַלשן טיטל פון אַ בעסעראַבישן דערפל. איז עס פיקוח נפש און מען זאָגט גאָרנישט. האָבן די אָ מאַגאַזינען וואָס מען דאַרף גונז זיין מיט שמות אונז צוגעשטעלט, הודו לשם, פּאָרנאָגראַפיע למהדרין מן המהדרין. בלוט צושפּריצט אויף ווענט, בלוט אויסגעשמירט אויפן פּאָדלאָגע, בלוט אויף ליילעכער, בלוט אויף שמאַטעס. אעיקר בלוט. וואָס רויטער און גלאַנציקער אַלץ געזונטער צום הרהור תשובה. מיר וואַרטן בלויז אויפן נייעסטן מחזור המפורש מיט בילדער אויף דמם נשפך עליך כמים און אַן ענגלישע ביך פון אַ קירוב אָרגאַניזאַציע מיטן טיטל, ´קידוש השם אַז יווו נעווער סין איט ביפאָר.´
און דאָס אַליין איז אויך אַ נס בתוך נס. ווייל פון וווּ קען מען באַקומן אַזעלכע געשאָנקענע בילדער מיט אַזאַ געלונגענעם פאָקוס? האָט גאָט מיט אונז געטון נאָך אַ נס. ער האָט אונז געגעבן אַ בלוט דאָרשטיקע אָרגאַניזאַציע וואָס ווי אַ מענטשן פרעסענדיקע וואַלפיש קענען זיי אויסשמעקן אַ טראָפּן בלוט אין מיליאָנע פּיקסלס. כּי אין מלה בלשוני, מען דאַרף זיי ניטאַמאָל מעלדן און זייערע ריח הקודש דערציילט זיי שוין אַז ערגעץ וווּ קען מען שמעקן בלוט, און ווי נבונים וואָס זענען מבין דבר מתוך דבר פאַרשטיין די חתני דמים אַז בכל מקום שאתה מוצא דם שם אתה מוצא אַ געלעגענהייט מיטן עין רואה פון קאַנאָן און ניקאָן. ביים מכּת דם שטייט אויך אַז נישט נאָר דער אייבישטער קען ברענגן בלוט נאָר ´ויעשו כן חרטמי מצרים´. בלוט איז נישט קיין קונץ נאָכצומאַכן.
מיינט נישט דאָס איז אַ קליינער נס. פאַרשטריימעלטע ייִדן און פאַרטיכלטע ייִדענעס, פאַרפּיאהטע ייִנגלעך און פאַרלאָשיק-עקלטע מיידלעך וואָס מעולם לא טעמו טעם חטא קענען זיך מחיה זיין אויף די פּעקלעך איינגעוויקלט אין טליתים מיט צוויי לעכט צו קאָפּנס און וויסן אַז חלילה קוקן זיי נישט אויף אַ פרוי אינעם פּרצוף. פון ווען זיי האָבן געלעבט האָט מען קיין פרוי חלילה נישט געוווּזן נישט מכשיל צו זיין שוואַכע נשמות אין משיחס צייטן מיט פאָטאָגראַפן פון לאַנגע שייטלן אָבער ווען זיי זענען טויט זענען זיי דאָך רשות הרבים מדאורייתא און הותר דמם. נישט זיי זענען אָבער די אמתע העלדן. פון די אָטענטישע נחשונים האָבן מיר באַקומן בילדער ווי פון די כּהנים בעבודתם. נישט בלויז כּהנים נאָר ווי דער כּהן גדול אויף יום-כּיפור. ער איז אַריין און אַרויס פון לפני ולפנים צו דער עזרה און פּשט בגדי לבן ולבש בגדי זהב און אַזוי אַהין און צוריק זיך צו באַשעפטיקן מיט שפּריצן בלוט פון קרבנות. אַזוי האָבן מיר געהאַט בילדער פון די מוסרי נפש אין ווייס, און בילדער אין געל, און בילדער מיט וועסטלעך, און בילדער מיט בלוט, און בילדער מיט דורך געשאָסענע ספרי תורה און ביי די שטיגן פון אַ פלוגער שמחים בצאתם וששים בבואם אויסגעשורהט ווי מחותנים ביים הויכפונקט פון זייערע שמחה. אַ שהחיינו האָבן זיי אוודאי געמאַכט נאָכן הטוב והמטיב.
די אַלע נסים זענען אָבער אַלע כּקליפּת השום קעגן דעם נס פון דער לוייה. דאָס אַז מען האָט בכלל געהאַלטן אַ לוייה איז אַליין אַ שטיקל נס ווייל בכדי מתיר צו זיין אַן עגונה האָט מען אויפגעהאַלטן אַ לוייה מיט אַפּאָר שעה. ווי יעדער ווייסט אַז מען פאַרהאַלט אַ לוייה אפילו אויף צען מינוט ווערן באַלד מהומות אין די געסער פון ירשלים און מיסט הייבט אָן ברענען ווי קוילן ווייל כּבוד המת איז נישט קיין שפּיל. און אַז די פּאָליציי האָבן געהייסן, נו, איז וואָס? אויך מיר פּוסקים. וואָס איז דאָ מורא צו האָבן? רציחה? ביי אונז איז עס נישט פאַראַן. די וואָס גיין על דרך התורה רצחנען נישט. איי אַ קינד איז אַוועק און עפּעס איז נישט פויגלדיק מיט די עלטערן? הייבט זיך נישט אָן. דער יונגערמאַן לערנט אין כּולל, ער האָט זיך פאַרהערט 600 משניות ביי די צען יאָר אַלט און דריי מסכתות נאָך איידער ער איז אונטערן חופּה געגאַנגן. דאָ אָבער רעדט זיך איבער אַן עגונה און מען דאַרף דער גוף אויף עדות און די גדולי הפּוסקים ציען זיך די בערד אַז אַ וועלט איז נישט הפקר און זיי האָבן אויך מומחים. נישט אויף די ען איי, אָבער מומחים מכל מקום, און מען קען נישט באַגראָבן ביז ווי לאַנג מען שטעלט נישט פעסט מי ומי הנקברים. און דרך אגב שטיין די רבבות און זען די כח ביד חכמים אָפּצושטעלן אַ קבורה אפילו אינעם קרתא דשופריא ויאמינו בה´ ובמשה עבדו.
און אַז עס איז שוין געוואָרן ויהי בנסוע הארון איז געקומן ווידער אַ נס. דער נותן לשכוי בינה האָט אַריינגעלייגט אין די קעפּ פון די מתעסקים אַז מען זאָל אָנקלעבן אַ צעטל אויפן סטענדער פון די מספידים אַז וכל העם ישמעו ויראו וווּ מען זאָל באַצאָלן פאַרן אומגליק. אמת מה נהדר צו זען ווי תיכף לסמיכה שחיטה און תיכף לתלמידי חכמים ברכה, באַלד נאָך מען האָט געשחטן די בעלי סמיכה האָבן די גדולי התורה געברענגט אַ ברכה. ווי אַלקעמיסטן האָבן זיי אַ חוש צו מאַכן פון טרערן גאָלד און פון דער יאָמער פון געוויין אַ קלאַנג פון מטבעות. וואַרט נאָר אויס אויף די בילדער ווי זיי זענען מנדב אין דער שניט פונעם פּושקע און מאַכן כּפּרות אויף טשעק ביכלעך אויף ערב יום-כּיפּור. עוד ישמע בערי יהודה ובחוצות ירושלים קול כּסף וקול זהב קול מצהלות גזברים בלשכותיהם וגבאים בחדרי משכיותם ברוך אתה ה´.
קומט מען אַהיים פון דער לוייה און מען מיינט אַז די נסים האָבן זיך שוין אָפּגעשטעלט. מען קלערט זיך לא עביד הקב"ה ניסא למגנא און אפילו ביים באַשעפער מיז זיין אַ שיעור וויפיל נסים ער וועט מאַכן אין איין שאָס. אָבער אַזוי ווי מיר טון מיר פיל מאָל אונטערשאַצן די ראשי הדור און מען מיינט אַז מען האָט שוין געזען זייערע גאַנצע גדלות אַזוי אויך קען דער אייבישטער אונז ערשטוינען. מען האָט שוין געוויינט, מען האָט שוין געגעבן, מען איז שוין זאַט מיט תהילים, הייבט זיך אָן מיטן נס פון אמונה פּשוטה.
פאַרשטייט זיך אַז זוכן סבות צו פורעניות איז אַ זאַך וואָס מען באַשעפטיקט זיך נאָר ווען אַ פירמע פון מחללי שבת כאַפּט אַ קלאַפּ, אָדער ווען עמעצער וואָס טשעפּעט מיט חרדישע אינטערעסן באַפאַלט אַן אומגליק דעמאָלט זעט מען בגלוי דעם ואכבדה בפרעה און דער אָפענער יד ה´ וואָס נאָר אַ טפּש וואָס פאַרמאַכט זיך ווילנדיקעהייט די אויגן קען לייקענען אַז אית דין ואית דיין. אָבער ווען עס באַפאַלט אַן אומגליק פאַר ערליכע ייִדן קען עס זיין ווייל יחידים רעדן ביי יהא שמיה רבא און ווייל יחידות ווילן נישט אויסזען ווי זייערע עלטער באַבעס. אָבער אויסער דעם זענען מיר פולקום, בשלימות, ללא סיג ופגם. ממש אַ פּלא וואָס משיח איז נאָך נישט געקומן, אָדער בעסער געזאָגט ממש אַ פּלא וואָס דאָס האָט פּאַסירט דווקא ביי די וואָס האַלטן אַז משיח איז שוין דאָ.
און אוודאי פאַרדעם האָבן אנחנו מאמינים בני מאמינים זוכה געווען צו זינגערס וואָס מיט זייערע צוועלף מיט אַ האַלבן קבין שעפערישקייט האָבן זיי ברוך השם אונז נישט אַנטוישט מיט זייערע פאַרפּאַסונגן לרגל דער געוואַלדיקער קידוש השם. עס איז נישט אַ גוזמא צו זאָגן אַז זיי שטייגן איבער דעם נעים זמירות ישראל פיל פאַכיק. דוד המלך האָט נישט אַריינגעלייגט ´אוי וויי´ אין זיינע פאַרפּאַסונגן, דוד המלך האָט נישט אַרויפגעלייגט אויף יו-טיוב ווי ער מאַכט מיט די הענט, דוד המלך האָט אַ קאַפּיטל כּאשר בא אל בת שבע און בזמנינו וואָלט מען אַזוינע פּאַסקודסטווע נישט טאָלאָרירט, און דוד המלך האָט אוודאי נישט געוווּסט וויאַזוי צו כאָרעאָגראַפירן אַ שדים טאַנץ צום פּויקן קלאַפּ פון אַ קינדס געוויין . ועל כּולם, דוד המלך האָט געמעגט פרעגן ´למה ה´ תעמוד ברחוק תעלים לעתות בצרה?´, ´למה ה´ תזנח לנצח?´ מה שאין כּן אונזער דור האָט חלילה נישט אַזוינע קושיות און מיר גלייבן באמונה שלמה אַז אַלעס וואָס באַפאַלט אונז איז מאַקסימום ווייל מיר האָבן נישט גענוג אחדות און מיר ווערן מיר נכשל אין דעמאָקראַטישע וואַלן. אויסער דעם איז והאמין בה ויחשבה לו צדקה. פרעג נישט קיין קושיות און לייג אַריין דער האַנט אין קעשענע און דאַווען חדש ימינו כּקדם, מיר זאָלן האָבן דער אחדות פון דער סאָוויעטישן פאַראיין ווען מען האָט אויך נישט גהאַלטן וואַלן און מען האָט געטון ווי די עיני העדה האָבן פאַפוילן.
לאָמיר מסיים זיין אַז אין די אָ שווערע צייטן איז אונזערע אמונה פּשוטה אוודאי דער גרעסטער לימוד זכות. מיר זענען זיך מוסר נפש ע"י שליח, מיר זענען מקריב קרבנות מיט אַ במקום, מיר קומן אום על קידוש השם דורך פאַרטרעטערס, מיר נאַשן פון דעם גרויל פונעם שלאַכטהויז אין פאַרברייטערטע אויסגאַבעס, מיר זויפן זיך אָן פון דער אָרגיע פון בלוט און מאָרד אויף פּלאַזמאַ עקראַנען און אף על פי כן זענען מיר זיך נישט מתרעם כלפי מעלה. אשרי עין ראתה כּל אלה!
4 תגובות:
- Product אמר/ה...
-
זייער שטארק. זייער עלעקוואנט.
- 12/31/2008 10:15 לפנה"צ
-
-
Terrific
- 1/01/2009 10:45 אחה"צ
- JK from KJ אמר/ה...
-
היבש געדאנקען פאר איין פאסט.
דיין דילעמע צו זיבען אדער צען איז די לאקי נומבער ביי גאט קען מען פותר זיין אלס אילו ואילו. אדער
TEN IS THE NEW SEVEN.
ס'לאזט זיך מפוצץ זיין מיטן פטיש אז הא לן והא להו, זיבן איז לשעתה אבער לעתיד לבא, ווען ס'וועט ממולא ווערן דעם פגימות הלבנה, וועט צען איבערנעמן.
פון די שבעה אומות, מיט קני קניזי קדמוני, וועט זיין צען.
אז פון זיבן נאטן זאגט די מדרש אויף למנצח על השמינית אז אן אכטע וועט אפירקומען פון אונטער די נאז, עפעס וואס נאר די רואים את הקולות קאנען, פילייכט וועט די מנורה אינעם בית המקדש השלישי פארמאגן צען רערן קעגן די פולע עשר ספירות, ניט בלויז אקעגן חג"ת נהי"ם.
ס'לאזט זיך שפעקעלירן אז צו די שבע שבתות ווועט מען מצרף זיין די שלש שבועות, האמיר ווייטער צען.
זאלן מיר טאקע זוכה זיין אז די שבעה דברים בחכם זאל אויך ממולא ווערן צו די עשרה קבין חכמה ירדו לעולם, און האב מיר, קטלא, א גיט שבת און א העֶפּי שובבי"ם!
- 1/09/2009 12:25 לפנה"צ
-
-
וואס איז מיט דיר?
האט איהר נישט קיין אידישע נשמה? ברכת החמה איז גארנישט מעורר ביי דיר? ווען גאנץ כלל ישראל איז אזוי דערהויבען און האט זיך געלאזט פארפירען פון די פאר נשמה'לעך וואס גרייטען זיך צי יארען לאנג צי זאגען א שיעור אויף דער נושא און אלע פאטאגראפיער'ס האבען זיך שוין באשטעלט פלעצער יארען פאראויס און אלע טיליפמאכער'ס און פעלץ פארקויפער'ס האבען זיך אויסגעדרייט פון א רעסעשען היי יאר און די ביסט טריקען און שטיל.
דערהייב זיך, טוט'ס תשובה און לייג א פינגער צום קאמפיוטער.
- 4/19/2009 7:21 אחה"צ


c: text/html

text:
nuvus.io
-
- שר חמש מאות
- תגובות: 853
- זיך איינגעשריבען אום: פרייטאג אוקטובער 31, 2014 10:34 am
- לאקאציע: Almost Daily on MSNBC...
nuvus.io
די blockchain טעכנאלאגיע איז דאס מערסטע געאייגענט פאר דעם, nuvus.io איז געמאכט פאר דעם, און זיי האבן יעצט א ico וואס גיבט פאר אינוועסטירער די מעגליכקייט צו פארדינען אין דעם וואקסענדען פעלד.
קליקט דא צו אריינכאפן אפאר getx מטבעות, און איר זענט אויף א שנעל-צוג צו רייכטום...
אני הקטן האב א מתן שכרה בצדה.
ווער איז אונליין
באנוצערס וואס דרייען זיך דא: נישטא קיין איינגעשריבענע באנוצערס און 29 געסט

robotstxt: allowed

filter: keep


text:
אנגעצויגנקייט צוויישן מאנרא איינוואוינער און זייערע היימישע שכנים אין קרית יואל האט זיך געהאט אפגעשטילט, נאכדעם וואס ביידע זייטן זענען איינגעגאנגען אויף א אפמאך וואס וועט אפטיילן די קרית יואל ווילעדזש פון די טאון אוו מאנרא, און ווערן א אייגענע טאון, די "טאון אוו פאלם טרי".
אבער א נייע פּעטיציע פארלאנגט מער שטחים פון מאנרא, צו פארמירן א צווייטע, נאך-גרעסערע היימישע ווילעדזש, וואס זיי ווילן רופן "די ווילעדזש אוו סעווען ספרינגס" (באר שבע).
די פארגעשלאגענע ווילעדזש וועט זיך ציען בערך צוויי מייל, און וועט זיין איבער טויזענט אקער לאנד.
"עס איז נאך א פריוו צו אויסשפילן די זאונינג געזעצן, און האט נישט די גייסט וואס די מאנרא איינוואוינער האבן אויסגעארבעט", האט געזאגט דזשאַן אַלעגראָו פון די "יונייטעד מאנרא" גרופע.
אין די "פאלם טרי" אפמאך, האבן די פירער פון קרית יואל צוגעזאגט נישט צו פארלאנגען קיין פרישע לאנד פאר די קומענדיגע צען יאהר, אבער אַלעגראָו גלייבט נישט אז די קרית יואל'ער פירער האבן א שייכות מיט די פארגעשלאגענע נייע ווילעדזש, ענדערש האלט ער אז דאס איז א גרופע פון ריעל עסטעיט דעוועלאפערס וואס זוכן צו מאכן געשוואלענע פראפיטן (און מאכן א מעכטיגע חילול השם און אפ'הרג'נען די האקעלע שלום, פון די זייט).
די חברה וואס פארלאנגען די ווילעדזש אוו סעווען ספרינגס האבן פרייטאג ארויסגעגעבן א קארגע אנטווארט:
"די מענטשן וואס האבן פארלאנגט צו פארמירן די ווילעדזש אוו סעווען ספרינגס, האבן דאס געטוהן צו קאנטראלירן זייער אייגענע צוקונפט און צו שאפן די סארט קאמיוניטי וואס זיי ווילן."
די מאנרא טאון באאמטע זאגן אז די פלאן דארף איבערגעקוקט ווערן, פאר זיי קענען אפהאלטן א פובליק פארהער איבער די טעמע, אדער גאר וואלן.


text:
דאנעלד טראמפ דזשינע העספעל מארק ווארנער סי.איי.עי. פאליטיק פון דער יוד קאנגרעס העספעל נאמינאציע גענצליך פארזיכערט
וואשינגטאן – די טראמפ אדמיניסטראציע האט נעכטן באקומען גוטע נייעס, ווען מען האט געהערט פון מער דעמאקראטישע סענאטארן אז זיי וועלן שטיצן און שטימען פאר דזשינע העספעל, טראמפ'ס נאמינירטע צו דינען אלס סי-איי-עי דירעקטאר. העספעל איז אויסגעשטאנען שווערע סענאט פארהערן און פראגעס איבער איר ראלע אין פייניגונג-אויספארשונג מעטאדן אויף געפאנגענע טעראריסטן נאך סעפטעמבער עלעווען, אבער עטליכע דעמאקראטן זענען נעכטן ארויסגעקומען מעלדן אז זיי וועלן איר שטיצן, אריינגערעכנט סענאטאר מארק ווארנער, סענאטארשע היידי הייטקעמפ, וואס באדייט אז אויב באקומט העספעל אלע רעפובליקאנער סענאט שטימען, וועט זי באשטעטיגט ווערן צום אמט.
ווי איז דאס געשעהן? זעה Washington, DC, USA אויף גוגל מעפס
קומענדיגע
« פאריגע נייעס
« פאריגע נייעס
פאריגע
קומענדיגע נייעס »
קומענדיגע נייעס »
הירשם ל- תגובות לפרסום (Atom)


text:
רוסלאנד האט א גרעניץ מיט צפון קארעא, און דורכאויס די לעצטע דריי מאנאטן טוט די רוסישע מיליטער דורכפירן דארט מאסיווע מאנאווערעס, אבער די מיליטער האט דערווייל נישט באשטעטיגט אויב די מושטירונגען זענען פארבינדען צו די אנגעצויגקייט צווישן אמעריקע און נארט קארעא, אבער דער נאצינאנאלע זיכערהייט הויפט האט געזאגט אז רוסלאנד האפט אז די קריזיס זאל געלייזט ווערן מיט דיפלאמאטישע מיטלן און איז ביי די מיינונג אז אמעריקע מוז אויפהערן אירע מיליטערישע אקטיוויטעטן אינעם קארעאר האלב אינזל, און די רעזשים אין נארט קארעא זאל אין אויסטויש אויפגעבן איר נוקלעארער פראגראם, א שטעלונג וואס אויך כינע נעמט אינעם קאנפליקט.
רוסישער באאמטער: רוסלאנד גרייט זיך פאר קריג צווישן אמעריקע און נארט קארעא
רוסלאנד האט א גרעניץ מיט צפון קארעא, און דורכאויס די לעצטע דריי מאנאטן טוט די רוסישע מיליטער דורכפירן דארט מאסיווע מאנאווערעס, אבער די מיליטער האט דערווייל נישט באשטעטיגט אויב די מושטירונגען זענען פארבינדען צו די אנגעצויגקייט צווישן אמעריקע און נארט קארעא, אבער דער נאצינאנאלע זיכערהייט הויפט האט געזאגט אז רוסלאנד האפט אז די קריזיס זאל געלייזט ווערן מיט דיפלאמאטישע מיטלן און איז ביי די מיינונג אז אמעריקע מוז אויפהערן אירע מיליטערישע אקטיוויטעטן אינעם קארעאר האלב אינזל, און די רעזשים אין נארט קארעא זאל אין אויסטויש אויפגעבן איר נוקלעארער פראגראם, א שטעלונג וואס אויך כינע נעמט אינעם קאנפליקט.


text:
שופר
שופר איז א הארן פון א ווידער מיט וואס מען איז מקיים די מצוה פון תקיעת שופר אום ראש השנה. אויך פירט מען זיך צו בלאזן דערמיט יעדן אינדערפרי אין חודש אלול (אויסער ערב ר"ה) כדי צו ערוועקן דאס הארץ צו תשובה, און אויך צו זיך איינגעוואוינען אויף ראש השנה.
אויך יום כיפור בלאזט מען שופר נאך נעילה.
אין די צייטן ווען יובל איז נוהג געווען, האט מען געבלאזן שופר יום כיפור פון יובל אלס סימן פון באפרייען די עבדים.
אינהאַלט
כאראקטורן[רעדאַקטירן | רעדאקטירן קוואַלטעקסט]
א שופר איז געמאכט פון א הארן פון א ווידער. מען ווייקט עס אויס און מען רייניגט עס אויס פון אינווייניג.
געוואנדן לויטן פארעם פונעם שופר קען עס זיין שווערער אדער גרינגער צו בלאזן.
הלכות[רעדאַקטירן | רעדאקטירן קוואַלטעקסט]
א שופר וואס איז געשפאלטן אין די לענג איז פסול.
א שופר וואס מ'טשעפעט צו סיי וועלכע מאטריאל ביים פּיסק איז פּסול ווייל עס פארענדערט די קול.
בלאזן[רעדאַקטירן | רעדאקטירן קוואַלטעקסט]
צו בלאזן א שופר דריקט מען דעם שמאלן זייט פונעם שופר צום מויל און מען קאנצענטרירט די גאנצע בלאז-קראפט אינעם שופר.
וועבלינקען[רעדאַקטירן | רעדאקטירן קוואַלטעקסט]
ווידעא: הערט זיך צו צום קול שופר.


text:
1572
1572 איז דאס 72סטע יאר אינעם 16טן יארהונדערט. אן עיבור יאר, וואס איז לאנג 366 טעג. אין יענער צײַט איז נאך נישט געווען קיין גרעגאריאנישער קאלענדאר, דערפֿאר איז דאס יאר נאר אינעם יוליאנישן קאלענדאר.
אלע דאטעס דא זענען לויטן יוליאנישן קאַלענדאַר.
געשעענישן[רעדאַקטירן | רעדאקטירן קוואַלטעקסט]
- 11טן נאוועמבער - דער אסטראנאם טיכא בראהע אנטפלעקט א סופערנאווע אין דער קאסיאפעיע קאנסטעלאציע.
געבוירן[רעדאַקטירן | רעדאקטירן קוואַלטעקסט]
- 11טן יוני - בען דזשאנסאן, ענגלישער דראמאטורג (געש' 1637)
געשטארבן[רעדאַקטירן | רעדאקטירן קוואַלטעקסט]
- 1טן מיי - פיוס דער פינפטער, פויבסט (געב' 1504)


text:
די וועלט 'ס טיננאַסט פּראַל-קעגנשטעליק רירעוודיק טעלעפאָנירן איז געווארן ילט ביי רענטגענ
איר קענען פאַרגעסן די שווער-פליכט גראָב פאָנעס, און ioutdoor X גיט אַ נאָרמאַל גרעב.
די יאָוטובע נאָמען אין אונדזער לאַנד איז ווייניקער באקאנט, די געזעלשאַפט ווי זייַן נאָמען סאַגדזשעס איז די פּראָדוצירן פון גאָר גראָב פאָנעס. מיר אויך געפרוווט אונדזער ינבאַונד מאָדעל און מיר זענען זייער צופרידן מיט אים: יאָוטובע טקסנומקס - טוט קלאַסיק טאָן עס אַלע?
הייַנט, די פירמע 'ס נייַ טעלעפאָנירן איז געווען לאָנטשט, וואָס ניט בלויז באקומען שטאַרק ייַזנוואַרג, אָבער אויך אַן ימפּרעסיוו קוק. דערצו, דער פאַבריקאַנט ווי די וועלט 'ס טיננעסט קלאַפּ-דערווייַז טעלעפאָנירן פּראַמאָוץ די X-מיטל. עס טוט נישט קוקן דיק אויף די בילדער, עס איז בלויז קסנומקס סענטימעטער לויט די פאַבריק דאַטן. די אַלומינום ראַם פון יאָוטאָוד רענטגענ שוץ פון טפּו, דעוועלאָפּעד דורך דייַטש בייַער, מיט הויך קעגנשטעל (טערמאַפּלאַסטיק פּאַליוראַטיין) איז געמאכט, וואָס גאַראַנטירן אַז רירעוודיק אין האַרב באדינגונגען וועט אויך דינען אונדז אין די לאַנג לויפן. פון קורס, די געהעריק וואַסער און שטויב קעגנשטעל זענען ינדיספּענסאַבאַל פֿאַר די דזשודישיערי. יאָוטובע רענטגענ איז יפּקסנומקס סערטאַפייד, אַזוי איר קענען נוצן עס בייַ אַ טיפקייַט פון צוויי מעטער פֿאַר קסנומקס מינוט. און איר קענען נוצן זיי ממש, ווייַל די טעלעפאָן איז צוגעגרייט פֿאַר אַפֿילו אַנדערוואָטער פאָוטאַגראַפס און ווידיאס. אויב דאָס איז ניט גענוג, דער פאַבריקאַנט וועט גאַראַנטירן אַז די טעלעפאָנירן וועט בלייַבן אַפּעריישאַנאַל צווישן -68 און 30, אָבער עס וועט אויך דערפאַרונג -קסנומקס דיגריז קאַלט אָדער קסנומקס היץ.
פון קורס, די שטאַרק פונדרויסנדיק ייַזנוואַרג אויך ריקווייערז שטאַרק ייַזנוואַרג. די האַרץ פון די טעלעפאָנירן איז מידיעטעק ס מיטל קייט טשיפּסעט העליאָ פּקסנומקס, וואָס קומט מיט אַכט האַרץ און קסנומקס גהז זייגער ספּידז. אין דערצו, קסנומקס גיגאבייט זכּרון און קסנומקס גיגאבייט סטאָרידזש זענען אויך בנימצא אין די רירעוודיק וואָס קענען זיין מוסיף אפילו מער פון אַ הויך-סוף מאָביל טעלעפאָן. דער פאַבריקאַנט אויך געדאַנק אַז מיר געוואלט צו נעמען פאָטאָס, אַזוי מיר קענען געפֿינען אַ סאָני סענסער און אַ קסנומקס + קסנומקס מעגאַפּיקסעל קאַמקאָרדער אויף די צוריק, און אַ קסנומקס מעגאַפּיקסעל אַפּאַראַט אויף די פראָנט. עס זענען אויך סענסאָרס וואָס האָבן אַלץ צו טאָן מיט דיין פינגגערטיפּס, פון פינגערפּרינט לייענער דורך די קאַמפּאַס צו ערלעכקייט סענסאָרס און גיראָסקאָופּס, און אפילו די NFCs זענען אין די טעלעפאָן. אין יאָוטובע X, אַרויסווייַזן קסנומקס קאָלאָס, הד + האַכלאָטע, און גאָריללאַ גלאַס גלאז איבער עס פֿאַר שוץ.
עס קען זיין געזען אַז ילאָוטאָוד רענטגענ איז נישט אַ קליין טעלעפאָן, אַזוי עס איז נישט חידוש אַז די פּרייַז פון די כינעזיש נאָרמאַל איז הויך. דאָ, פון קורס, מיר ונטערשטרייַכן די כינעזיש נאָרמאַל, ווייַל קאַמפּערד צו די בעסטער באקאנט מאַניאַפאַקטשערערז, די קסנומקס דאָללאַר, וואָס איז, בעערעך קסנומקס טויזנט פאָרינץ, איז ווייַט פון פיל צו זאָגן.
דיין טעלעפאָנירן קענען זיין באפוילן מיט בילכערקייַט ליניע עקספּרעס פֿרייַ פון אָפּצאָל און וואַט, און די שיפּינג קאָסטן איז בלויז קסנומקס. דאָ איר קענען סדר: ioutdoor X


text:
אלגעמיינע וואלן, נאוועמבער 2020
-
- שר חמישים ומאתים
- תגובות: 384
- זיך איינגעשריבען אום: זונטאג נובעמבער 20, 2016 7:18 pm
-
- שר חמישים
- תגובות: 84
- זיך איינגעשריבען אום: מאנטאג ינואר 22, 2018 10:13 pm
- לאקאציע: ברוקלין נו יארק
יעצט קען ער לויפען ווי ער וויל ער גייט נישט אנקומען אין ערגעץ - זיין צייט צו לויפען איז געוועהן 2016, און ער וואלט געקענט געווינען טראמפ, פארקערט ווי רוב פאליטישענס וואס האבען נישט געקענט, ביידען האט א געוויסע כאריזמע פון נאטורליכקייט וואס איז א ייקר המציאות אין וואשינגטאן.
מטעמים האט געשריבן:ביידען גייט באקומען די שפעט נאמען פון דער זייער שפעטער ביידען אדער ביידען דער פחדן.
יעצט קען ער לויפען ווי ער וויל ער גייט נישט אנקומען אין ערגעץ - זיין צייט צו לויפען איז געוועהן 2016, און ער וואלט געקענט געווינען טראמפ, פארקערט ווי רוב פאליטישענס וואס האבען נישט געקענט, ביידען האט א געוויסע כאריזמע פון נאטורליכקייט וואס איז א ייקר המציאות אין וואשינגטאן.
פארוואס אין ערגעץ?
אפילו אויב איר האלט אז ער וועט פארלירן די אלגעמיינע, זעה איך שווער וויזוי ער פארלירט די דעמאקראטישע פריימעריס.
צל עובר האט געשריבן:מטעמים האט געשריבן:ביידען גייט באקומען די שפעט נאמען פון דער זייער שפעטער ביידען אדער ביידען דער פחדן.
יעצט קען ער לויפען ווי ער וויל ער גייט נישט אנקומען אין ערגעץ - זיין צייט צו לויפען איז געוועהן 2016, און ער וואלט געקענט געווינען טראמפ, פארקערט ווי רוב פאליטישענס וואס האבען נישט געקענט, ביידען האט א געוויסע כאריזמע פון נאטורליכקייט וואס איז א ייקר המציאות אין וואשינגטאן.
פארוואס אין ערגעץ?
אפילו אויב איר האלט אז ער וועט פארלירן די אלגעמיינע, זעה איך שווער וויזוי ער פארלירט די דעמאקראטישע פריימעריס.
אמת אז אין פאליטיק איז נישט מעגליך פאראויס צו שאצען, אבער אין 2016 האט ער געשיינט מיט א פאפולערע פרעזידענט צו דער האנט, די די ען סי האט עס אבער צוגעזאגט פאר הילערי סאו זיצט ער יעצט אינדערהיים.
אויך קען זיין אז ער ווייסט אז בלויז צוויי מאל אין די היסטאריע האט א וויצע פרעזידענט באוויזן איבערצונעמען א פרעזידענט פון די זעלבע פארטיי אין וואלן, איינמאל אין די פריע 1800 יארן, און איינמאל 1988.
דאס איז די סיבה פארוואס ביידען איז נישט אריין אין די פארמעסט, און דאס איז אויך די סיבה פארוואס פון די גאנצע פארטיי איז נאר געלאפען דריי מענטשען, איינער א אינדיפענדענט און איינער וואס האט עס געזאלט מאכען אויסזעהן ווי א פארמעסט.
און זי האט שיעור פארלוירען.
ווער איז זשיליברענד ?
און וויפיל טשאנסעס האט זי בכלל צו ווערן די ערשטע פרוי פרעזידענט ?
מיין בליק אויף איי וועלט
"האלט אמעריקא גרויס ווידעראמאל".
#ויגבה לבו בדרכיו...
אדער
#האלט! אמעריקא איז ווידעראמאל גרויס!
- טשאדעלע באדעלע
- שר שלשת אלפים
- תגובות: 3252
- זיך איינגעשריבען אום: זונטאג יולי 09, 2017 5:29 pm
- לאקאציע: לי עוועניו קארנער מאנסי בלוד.
סאבסיטוט האט געשריבן:דער דעמאקראטישער קאנדידאט אין 2020 דארף לויפן אויף מעיק אמעריקא גרעיט עגעין
- איש האשכולות
- שר האלף
- תגובות: 1120
- זיך איינגעשריבען אום: דינסטאג אוגוסט 16, 2016 3:45 pm
- לאקאציע: יעצט בין איך דא
קרעדיט: דער איד טעגליך.
צוריק צו “אידישע און וועלטליכע נייעס”
ווער איז אונליין
באנוצערס וואס דרייען זיך דא: נישטא קיין איינגעשריבענע באנוצערס און 20 געסט


text:
פאַרשטעלן סקרייפּער איז אַ זייער עפעקטיוו געצייַג פֿאַר ביידע וועב ניצערס און פירמס וואָס ווילן צו אראפקאפיע אַ פאַרנעם פון אינפֿאָרמאַציע אָנליין, ווי אינהאַלט און בילדער, פון פאַרשידן וועבסיטעס. איינער פון די בעסטער צופרידן יקסטראַקטינג מכשירים איז די פאַרשטעלן- סקרייפּער סאָפטווער . זינט 2002, עס דילז מיט קלייאַנץ פון אַ ברייט קייט פון ינדאַסטריז, ווי E- שאַפּינג, מעדיציניש און אָטאַמאָוטיוו קאָמפּאַניעס און מער. אין פאַקט, עס אַרבעט ווי אַ דאַטאַבאַסע, וואָס אָפפערס זייַן ניצערס די אָפּציע צו מייַן דאַטן אויטאָמאַטיש פון הונדערטער פון אָנליין קוואלן אַריבער די וועב - amsterdams casino bonus. (קסנומקס) (קסנומקס) (קסנומקס) (קסנומקס) עקסטראַקט דאַטע פון וועבסיטעס (קסנומקס) (קסנומקס) פאַרשטעלן-סקרייפּער קענען שעפּן כּמעט קיין פּלאַץ אויף די וועב. דער פאַכמאַן מאַנשאַפֿט פון פאַרשטעלן-סקרייפּער קענען העלפן וועב סערטשערז צו באַקומען די רעזולטאטן זיי דאַרפֿן. קליענץ נאָר האָבן צו זאָגן זיי עטלעכע אינפֿאָרמאַציע וועגן דעם צופרידן וואָס זיי ווילן צו עקסטראַקט און די דאַטע פֿאָרמאַט זיי וואָלט ווי צו באַקומען. פאַרשטעלן-סקרייפּער קענען זיין ינוואָוקט פון פונדרויסנדיק פּראָגראַממינג שפּראַכן, אַזאַ ווי ז'אבא, פפּ און מער. (קסנומקס) (קסנומקס) פארוואס ניצן פאַרשטעלן-סקראַפּער (קסנומקס) (קסנומקס) עס ס אַ רעפּיאַטאַבאַל ווייכווארג און פילע גרויס קאָמפּאַניעס פון דער וועלט צוטרוי עס צו באַקומען די אינפֿאָרמאַציע זיי דאַרפֿן אין אַ שנעל, פּשוט און מצליח וועג אין בלויז אַ ביסל סעקונדעס. סקראַפּ-סקראַפּער קענען דזשענערייט דאַטן פֿאַר דיין קלייאַנץ אויף אַ טעגלעך יקער און קענען שעפּן כּמעט קיין סאָרט פון וועבזייַטל אין די אינדוסטריע. מער ספּעציעל, קלייאַנץ קענען פאָרלייגן זייער ינקוויריעס און באַקומען די נייטיק רעזולטאַטן אין קיין צייַט.
איינער פון די מערסט וויכטיק אַדוואַנידזשיז פון פאַרשטעלן סקרייפּער סאָפטווער איז זייַן גיכקייַט. עס קענען קלייַבן אַלע די דאַטן פֿאַר די קלייאַנץ אין אַ ביסל סעקונדעס. אין פאַקט, פאַרשטעלן-סקרייפּער אָפפערס אַ גרויס אָפּציע פֿאַר קיין פירמע וואָס דאַרף צו באַקומען רעזולטאַטן געשווינד. פֿאַר בייַשפּיל, אויב קלייאַנץ ווילן צו קריגן פּרייסיז פון זיכער פּראָדוקטן וואָס זענען צעוואָרפן איבער די וועב, זיי קענען מאַכן נוצן פון דעם אַמייזינג ווייכווארג פּראָגראַם. דערצו, פאַרשטעלן-סקרייפּער קענען זיין געניצט צו אַריבערפירן זיכער דאַטן פון איין סיסטעם צו אנדערן, אָדער עס קענען אויך בונד סיסטעמס אינאיינעם. פאַרשטעלן-סקרייפּער שטיצט אַ נומער פון פאָרמאַץ פֿאַר עקספּאָרטינג מיינד דאַטן, אַזאַ ווי קסמל, HTML, קסוו, אַקסעס און מער. דערצו, אַלע דאַטן זענען אויטאָמאַטיש יקספּאָרטאַד צו עטלעכע פֿאָרמאַטירונגען וואָס זענען פּרעדעפינעד דורך די קלייאַנץ אַמאָל די דאַטן יקסטראַקשאַן איז געענדיקט. (קסנומקס) (קסנומקס) (קסנומקס) (קסנומקס) סאָף (קסנומקס) (קסנומקס) עס ס אַ גרויס ווייכווארג קרייַז-פּלאַטפאָרמע וואָס קענען זיין דיפּלויד כּמעט ערגעץ. אויך, פילע סאָפטווער לייסאַנסיז זענען בנימצא פֿאַר קויפן פאָרמע פּראַפעשאַנאַל און ענטערפּרייז אַדישאַן. עס אָפפערס גרויס יקסטראַקטינג רעזולטאַטן צו הונדערטער פון ניצערס און קאָרפּעריישאַנז. עס איז אַ פֿרייַ פאַרשטעלן סקרייפּער געצייַג וואָס אַרבעט מיט קיין מין פון דאַטן מיינינג, ווי געזונט ווי דינאַמיש בלעטער. ניצערס קענען אָפּלאָדירן די פּראָגראַם געשווינד און לייכט און אָנהייבן ניצן דעם געצייַג צו באַקומען די דאַטן זיי דאַרפֿן.


text:
עס איז אַ זייער קאנסערוואטיוו מיינונג, לויט צו וואָס, די שפּעטער דער קינד הארן די קאָמפּיוטער, און ספּעציעל די אינטערנעט, די בעסער. די סיבות שטעלן פאָרויס אַ ביסל. כלומרשט אַ וואַן קינד קענען לערנען אַ פּלאַץ פון דעסטרוקטיווע אינפֿאָרמאַציע. אין דערצו, די מאָראַליסץ זענען זארגן אַז אַ קינד וואס האט דיסקאַווערד די פאַסאַנייטינג וועלט פון קאָמפּיוטער טעכנאָלאָגיע, וועט זייַן ווייניקער ווי אַ גיין אין די גאַס, אַלע דער בשעת פּערפאָרמינג אין פראָנט פון אַ פליקקערינג מאָניטאָר. פון קורס, וואַטשינג עס ימעראַליטי, קאָרופּציע און אנדערע גרויל מעשיות וואָס זענען געווען אין וואָגוע בייַ די צייַט פון די סאוועטן פארבאנד אין די באַשרייַבונג פון לעבן אין די דאַקייינג קאַפּיטאַליסט מערב.
יא, די טענות האָבן די רעכט צו לעבן. אבער אונטער איין צושטאַנד - אויב מיר ניטאָ גערעדט וועגן שלעכט עלטערן. די וואס לעגאַמרע טאָן ניט באַצאָלן ופמערקזאַמקייַט צו דעם קינד, איז נישט אינטערעסירט אין זייַן לעבן, געקענט צו השפּעה זייַן אייגן ביליפס און וואָרלדוויעוו אַטאָראַטייטיוו מיינונג. גוט, אַפֿילו די וואס נוצן די קאָמפּיוטער ווי אַ וניווערסאַל געצייַג צו יבעררוק ופמערקזאַמקייַט דעם קינד. פארוואס זאָל יבערגעבן מיט אים, ענטפֿערן זייַן שאלות, געבן עצה און סאָלווע פּראָבלעמס. בעסער אַז זיצט און פיעסעס. אין וואָס? וואָס ס די חילוק? די הויפּט זאַך וואָס זיצט שטיל און טוט נישט שטעקן אָדער צו די פּאָפּע, וואס האט נאָר אומגעקערט פון אַרבעט, אדער מיין מוטער, וואס איז געווען קוקינג אַלע טאָג אין דער קיך ווייַטער צו דער פראכט פון די מייַאָנעז משפּחה טיש.
אבער פֿאַר עלטערן וואס זענען רייזינג אַ קינד איז געהאלטן וויכטיק און קריטיש פּרויעקט פון אַ לעבן, די קאָמפּיוטער ווערט אַ ינדיספּענסאַבאַל אַססיסטאַנט און פרייַנד. נאָך די אַדווענט פון טעלעוויזיע, פילע מענטשן זענען אמתע צופרידן אַז ער וועט העלפן צו יקספּאַנד די כערייזאַנז פון זייער קינד. איצט איר קענען נאָר זיצן אין שטוב אויף דער סאָפע צו ווייַזן אים די ווייַט לענדער און שטעט, עקזאָטיש אַנימאַלס, די געשעענישן פון אלטע און מאָדערן געשיכטע. דאס איז טראָץ דער פאַקט אַז טעלעוויזיע מגילה האבן נישט די עלטערן, און איר קענען קלייַבן די צופרידן, נאָר טשאַנגינג טשאַנאַלז. איצט ימאַדזשאַן אַז די אונטער ענין פון די מאַטעריאַל, צייַט און פאָרעם פון זייַן צושטעלן איז באשלאסן דורך איר מיט די בעיבי. און אָפּשאַצן די אַפּערטונאַטיז אַז געבן אונדז די מאָדערן קאָמפּיוטערס פארבונדן צו די גלאבאלע נעץ. און טאָן ניט פאַרגעסן די בילדונגקרייז גאַמעס, וועמענס ראָלע אין פורעמונג דעם קינד 'ס סייכל איז שווער צו אָוווערעסטאַמייט.
אין דעם אָפּטיילונג, מיר פאָרשטעלן איינער פון זייער אָפּציעס. קידס קלייד אַרויף גאַמעס פֿאַר גערלז זענען טאן זייער נוצלעך אין דער פאָרמירונג פון אייער טאָכטער, טעם און זינען פון נוסח. ינקולקאַטע די פיייקייַט צו אָנטאָן נייסלי און זייַן צונעמען פון אַ פרי עלטער. און איצט איר האָבן די געלעגנהייט - אין אונדזער סעלעקציע פון פילע טשיקאַווע אָדעוואַלאָק. און אַלע פון זיי - פֿאַר פֿרייַ!


text:
רבי לוי יצחק מבארדיטשוב זצ"ל - כ"ה תשרי שנת תק"ע
די אחראים: אחראי, גבאי ביהמד
רבי לוי יצחק מבארדיטשוב זצ"ל - כ"ה תשרי שנת תק"ע
ווען דער צדיק הרה"ק ר' לוי יצחק ז"ל פון בארדיטשוב איז צוריקגעקומען פון זיין רבי'ן הרה"ק ר"ר שמעלקא מניקלסבורג ז"ל, האט אים זיין שווער - וועלכער איז געווען א קנאפלער חסיד - געפרעגט, נו, וואס האסטו געלערנט ביי דיין רבי'ן אין ניקלסבורג? "כ'האב מיך געלערנט אז עס איז דא איין באשעפער וואס האט באשאפען אלסדינג אויף די וועלט", האט ר' לוי יצחק געענטפערט.
פאר דעם - פרעגט אים זיין שווער צוריק - האסטו געדארפט פארן קיין ניקלסבורג? דאס ווייסט דאך יעדער, רוף אריין מיין דינסט, וועט זי אויך זאגען אז השי"ת האט באשאפען די גאנצע וועלט.
יא, יא, האט ר' לוי יצחק געענטפערט. יעדער זאגט טאקע אז השי"ת האט באשאפען די וועלט, אבער אין ניקלסבורג "ווייסט" מען דאס...
ווען דער קדושת לוי זצ”ל איז געווען רב אין זשעליכאוו (בעפאר בארדיטשוב) האט ער זייער געליטן פון זיינע מתנגדים, וואס האבן אים זייער מצער געווען, ביז ער האט געמוזט אוועקגיין פון די שטאט צוליב די רדיפות וואס ער האט געהאט. ארויסגייענדיג פון שטאט האט אים איינער פון די מתנגדים א פרעג געטאן, רבי! רש"י ברענגט אין פר' ויצא אז ווען א צדיק גייט ארויס פון שטאט זעט זיך עס אן אין שטאט, און דא גייט דער רבי ארויס פון שטאט, און מ'קען גארנישט דערקענען. די שטאט זשעליכאוו בלייבט ווייטער אין איר פולע פלראכט.
האט זיך דער קדושת לוי אנגערופן: לכאורה דארף מען פארשטיין פארוואס נאר ביי יעקב געפינען מיר אז "יציאת צדיק עושה רושם", און ביי אברהם און יצחק אבינו געפינען מיר גארנישט. נאר דער תירוץ איז, ביי אברהם אבינו און יצחק אבינו, ווען זיי זענען ארויס פון שטאט, איז נאר געבליבן אין שטאט רשעים וכדומה וואס זיי האבן נישט געפילט אז דער צדיק איז ארויס פון שטאט, אבער ווען יעקב איז ארויס פון שטאט, זענען דארט געבליבן יצחק און רבקה, און זיי האבן שוין גאנץ גוט געשפלירט אז דער צדיק גייט ארויס, און מיט דעם האט ר' לוי יצחק זצ”ל צוריקגעענטפערט פאר דעם רשע, יעצט ווייסטו שוין פארוואס דו שפלירסט גארנישט?...
מ'זאגט נאך אז ווען דער הייליגער קדושת לוי זצ"ל פלעגט לערנען פלרשת וארא, פלעגט ער זיך אנרופן, "מיט דעם אלעם בין איך מקנא דעם פלרעה, וואס פארא קידוש ה' ס'איז ארויסגעקומען דורך אים"...
דער קדושת לוי זצ"ל האט אמאל געשיקט איינעם פון זיינע שטוב מענטשן צו גיין עפענען די טיר פלסח ביינאכט ביי שפוך חמתך. דער מקורב, וועלכער איז געווען ווייט פון גילוי אליהו האט זיך שטארק צוגעכאפלט דערצו, קלערנדיג ביי זיך אז נישט אומזיסט האט דער רבי אים אויסגעוועהלט, נאר ווייל מן הסתם קען ער זען אליהו, איז ער געלאפן צו די טיר ווי עמיצער וואס גייט זיכער טרעפן אליהו הנביא ביי די טיר.
ווען דער קדושת לוי האט דאס באמערקט האט ער זיך מיט א שמייכל אנגערופן, וואס מיינסטו, אליהו קומט דורכ'ן טיר? ער קומט דורכ'ן מח...
אין ספר בישישים חכמה ווערט דערציילט, אז א איד איז אמאל געקומען צו הרה"ק מבארדיטשוב זצ"ל, און א צובראכענער דערציילט, אז ביז היינט פלעגט ער ציען חיונה פון דעם וואס ער איז ארום געפארן צווישן די שטעטלך און פארקויפט פארשידענע קלייניקייטן פאר די פויערן, אבער איצט שפירט ער אז ער האט נישט די כוחות דערפאר, וואס וועט זיין מיט פרנסה? האט אים דער רבי אויסגעטייטש דער פסוק, "ויסר את אופן מרכבותיו", ווען דער אויבערשטער נעמט פון איינעם אוועק די רעדער, ער האט שוין נישט קיין כח ארום צו פארן, "וינהגהו בכבידות", פירט ער צו אז ער זאל באקומען בכבוד דאס וואס ער דארף, אפילו ווען ער זיצט אין שטוב.
דער צדיק און סניגורן של ישראל הרה"ק ר' לוי יצחק מבארדיטשוב זצ"ל האט זיך אמאל געבעטן, רבוש"ע, האסט געשריבן אין דיין תורה אומצאליגע מאל אז מ'טאר נישט וויי טאן פאר יתומים. מיר, אידישע קינדער זענען אויך יתומים, ווי דער נביא זאגט, יתומים היינו ואין אב, פארוואס האסטו נישט רחמנות אויף אונז און נעמסט אונז נישט ארויס פון דעם שווערן גלות-יאך?...
אין זיינע יונגע יארן האט דער צדיק הרה"ק המגיד מקאזניץ זצ"ל געלעבט אין אויסטערליש דחקות, קיינער האט זיך אויף אים נישט אומגעקוקט. איינמאל איז אים אויסגעקומען צו באזוכן דעם צדיק הרה"ק ר' לוי יצחק מבארדיטשוב זצ"ל, וואס איז נאך דאן געווען רב אין זעליחאב.
ארויסגייענדיג האט דער קדושת לוי ארויסבאגלייט דעם געהויבענעם גאסט. נישט קוקנדיג אויף די גרויסע פרעסטן איז ער ארויס אויפ'ן גאס אן זיין מאנטל. שטייענדיג א לאנגע צייט אויף די גאס, איז אים קאלט געווארן, האט ער געבעטן פון גאסט ער זאל אים בארגן זיין מאנטל אויף אייניגע מינוטן. נאכ'ן שטיין אזוי א קורצע וויילע, האט זיך דער קדושת לוי אנגערופן, דא האסטו דיין מאנטל, ס'איז מיר שוין ווארים, איך האב ערלעדיגט אז פאר דיר זאל אויך ווארים ווערן. א קורצע צייט שפלעטער איז דער נאמען פון צדיק נתפלרסם געווארן איבער די וועלט...
דער הייליגער קדושת לוי זצ"ל פון בארדיטשוב איז אמאל געווען ביים רבי'ן פון לובלין זצ”ל און האט אים געוואלט משמש זיין מיט א קאווע, האט ער אריינגעגאסען ערשט די קאווע, האט אים דער רבי פון לובלין זצ"ל אויסגעבעסערט ער זאל ערשט אריינלייגן די מילך, ווייל מיר האבן אינזין אז חל"ב מיט קו"ה איז מקוה (חל"ב בגימטריא מ')...
דער צדיק הרה"ק ר' לוי יצחק מבארדיטשוב זצ"ל האט אמאל שפאצירט אויפ'ן גאס, זיינע אויגען זענען געפאלן אויף א גרופע אידן וועלכע זענען געשטאנען און געפלוידערט לשון הרע און אנדערע הבלים. וואס שמועסט איר? - האט זיי דער צדיק געפרעגט - איינער פון די גרופע וועלכער איז געווען באקאנט אלס א געשליפן צינגעל האט זיך אנגערופן, מיר רעדן טאקע לשון הרע אבער דאך איז עס אמת, און מיר רעדן נישט קיין שקרים - האט ער אויסגעפירט מיט א שמייכעל. ריכטיג, האט דער צדיק ערקלערט - אבער וויסען זאלט איר אז אין די תפילין פון השי"ת שטייט געשריבן "ומי כעמך ישראל גוי אחד", אז אזא גוט פאלק ווי כלל ישראל איז נישט פארהאן אויף די וועלט. מיט דעם וואס איר רעדט אויף אנדערע אידן, פסל'ט איר די תפילין פונעם אויבערשטן, לייקענענדיג אין די דערמאנטע ווערטער.
דער סנגורן של ישראל הרה"ק מבארדיטשוב זצ”ל איז אמאל אריינגעקומען אין א ביהמ"ד און געהערט ווי א בעל דרשן שטראפט דעם עולם מיט שארפע מוסר רייד און זידעלט אן די צוהערער, האט זיך דער צדיק אנגערופן, "רבוש"ע, די צרות רעדן ארויס פון אים, דאס דחקות צווינגט אים אזוי צו רעדן, גיב אים די פלאר רובל חתונה צו מאכן זיין קינד, וועט ער אויפהערן מקטרג זיין אויף אידישע קינדער"...
אין יאר תקמ"ה איז דער צדיק ר' לוי יצחק געקרוינט געווארן אלס רבי אין די שטאט בארדיטשעוו, אבער נאך א קורצע צייט האט ער געהאט פיל אויסצושטיין פון עטליכע פון די איינוואוינער וועלכע האבן אים גע'רודפ'ט און אויסגעטיילט צרות ר"ל, ביז אין א געוויסן ערב שבת, האט דער ראש הקהל באשטעלט א מיסט וועגעלע און ארויפגעשטעלט דערויף דעם צדיק מיט זיין משפחה, און פארשיקט פון שטאט מיט די גרעסטע בזיונות.
דער אכזר'ישער אקט האט אויפגעשטורעמט די אנהענגער פון רב, וועלכע זענען באלד געפארן קיין זשיטאמיר, וואס איז נעבן בארדיטשעוו, בעטנדיג פון זייער רב ר' וועלוועלע (דער אור המאיר) אז ער זאל זיך אננעמען פאר'ן כבוד פון זייער רב, און אויסבעטן אז די שונאים זאלן האבן א מפלה און בקרוב זען זייער סוף.
"איך וואלט זייער גערן מתפלל געווען", האט זיי ר' וועלוועל געענטפערט, אבער וואס זאל איך טאן אז אייער רבי האט שוין עפעס אנדערש מתפלל געווען? ער האט געבעטן אז השי"ת זאל זיי מוחל זיין, דעריבער קען איך שוין גארנישט אויפטאן מיט מיינע תפילות.
עס ווערט דערציילט אז דער קדושת לוי פלעגט ראש השנה פארן דאווענען זאגן, דבר אל בני ישראל אמור להם וכו' און אויסגעפירט, "דבר, צו וועמען רעדסטו? אמור, צו וועמן זאגסטו? צו וועמן גיבסטו. כה תברכו וועמען הייסטו בענטשען? אלעס נאר די אידישע קינדער, פרעג איך דיר באשעפער דו פארמאגסט אויך כשדים און ישמעאלים טא פארוואס גייסטו נישט צו זיי אלא מאי איז געדרינגן זיין אז חביבין ישראל שנקראו בנים למקום", און אזוי האט ער אנגעהויבן שמונה עשרה...
ווען דער צדיק הרה"ק ר' לוי יצחק פון בארדיטשוב זצ"ל איז אמאל געגאנגען אין תשעה באב צוזאם קלויבן געלט פאר א דבר צדקה, האט ער אנגעטראפן א גרופלע ליידיגייער וועלכע זיצן און עסן א פליישיגע סעודה אין דעם פאסט טאג, האט ער זיך אנגערופן, "אויב עסט איר איצט אויף די עופות, פון וואו וועט איר נעמען כפלרות אויף יום כיפלור?"
הרה"ק מבארדיטשויב ז"ל פלעגט זאגן בדרך מליצה ישרה, אז ס'איז דא 3 טעמים פארוואס מ'שפעטיגט צו ליינען קריאת שמע.
די בעלי בתים זאגן אז אנפאנג טאג איז נאך דער שאט"ן (מלשון שט"ן) שטארק, דעריבער ווארטן זיי ביז דאס וועט אריבערגיין.
די לומדים פארענטפערן זיך לויטן מאמר חז"ל זקני תלמידי חכמים כל זמן שמזקינין דעתן מתיישבת עליהן. דעריבער ווארטן זיי ביז זיי וועלן עטוואס עלטער ווערן.
און די צדיקים האלטן אז זיי זענען אין די בחינה פון שבט דן וואס זענען געווען מאסף לכל המחנות, דעריבער ווארטן זיי ביז אלע תפילות וועלן ארויפגיין, דערנאך זענען זיי אלע מעלה אלע תפילות...
מ'דערציילט נאך, אז דער קדושת לוי, זיצענדיג אמאל מיט זיינע תלמידים, האט ער זיך אנגערופען: ווען השי"ת וואלט מיר איבערגעגעבן אויף אביסל צייט זיין וועלטל, וואלט איך דאך דאס געפירט אזוי גוט. באלד האבן אים זיינע תלמידים געפרעגט, ווי אזוי וואלט דאס דער רבי דעמאלט געפירט? האט דער קדושת לוי דערויף געענטפערט, "אזוי ווי השי"ת פירט דאס יעצט!" ווייל די אלע פלאסירונגען וואס פלאסירן מיט'ן מענטש זענען נאר צום גוטן.
איינמאהל איז דער בארדיטשובער רב זי"ע נאך שמונה עשרה צוגעגאנגען צו פיל מענטשען וואס האבען מיט געדאווענט און זיי געגעבען שלום. ווען זיי האבען זיך אלע געוואונדערט פארוואס ער גיבט זיי שלום.
האט ער זיי געזאגט איר זאלט אייך נישט וואונדערען, איר אלע מענטשען זענט ביי די שמונה עשרה נישט געוועהן דא מיט אייערע געדאנקען נאר האבען ארום געשוועבט אויף די יריד'ן און פרעמדע שטעדט און נאך שמונה עשרה ביי דעם אויסגיין און צוריקטרעטין האבען זייערע געדאנקען אויפגעהערט צו טראכטען פון יענע ווייטע ערטער און זענען צוריק אהער געקומען דעריבער קומט אייך א אמת'ען שלום עליכם ....
איינמאהל ערב ראש השנה פארטאגס ווען דער גאנצער עולם איז שוין געוועהן אין בית המדרש צו זאגין סליחות און זיי האבין אלע געווארט אויף דעם בארדיטשובער ער זאל זאגין סליחות פאר דעם עמוד יעדער ווואונדערט און יעדער פרעגט "ווי איז דער רבי" ווי איז דער רבי?
פלוצלונג קומט דער בארדיטשובער אריין מיט א פלאש בראנפין אין די האנט,, און גייט צו צום עמוד און זאגט סליחות אזוי ווי געוועהנליך , מיט א גרויס ברען (התלהבות), ס'איז פאר יעדען געוועהן א וואונדער פארוואס דער בארדיטשובער האט געשפעטיגט, און א וודאי פארוואס האט ער געהאט א פלאש בראנפין אין די האנד?
נאכדעם דאווענען האט דער בארדיטשובער געזאגט פאר די חסידים עס זאל אייך נישט זיין קיין וואונדער ווי איך בין געוועהן פאר סליחות- איך האב געזעהן אז דער שטן גרייט זיך צו רעדין שלעכטס אויף די יודען האב איך געטראכט אן עצה. איך בין געגאנגען אויפגעוועקט עטליכע יודען פאר סליחות און זיי געפרעגט צו זיי ווילן טרונקען בראנפין האבין זיי מיר געזאגט "רבי פאר'ן דאווענען פאר סליחות"? חס וחלילה".
נאכדעם בין איך געגאנגען אין מארק פלאץ ווי עס זענען געשלאפען להבדיל גוים און איך בין צוגעגאנגען צו א גוי און אים אויפגעוועקט און געפרעגט צו ער וויל טרונקען בראנפין האט ער באלד געזאגט גיב מיר, און ער האט געטרונקען. אזוי איז געוועהן ביי עטליכע גוים , אלע האבין באלד געטרונקען אהן זיך אפגיסען נעגל וואסער, און אהן זאגען "מודה אני" האט דער בארדיטשובער געזאגט אז יעצט האב איך שוין געהאט א גרויסען לימוד זכות אויף יודען , אז די ערשטע זאך אינדערפרי געדענקען זיי צו דאווענען און צו דינען השם יתברך ..
דער הייליגער בארדיטשובער רב זצ"ל (הקדושת לוי) ווען עס איז אנגעקומען געסט צו זיין שווער און מען האט געדארפט האבין בעטן צו שלאפין איז ער ארויס געגאנגען צום מארק און געקויפט בינטלעך שטרוי אז די געסט זאלין האבן ווי צו שלאפין , פאר גרויס ליבשאפט צו די מצות הכנסת אורחים האט ער אליין אהיימגעברענגט די בינטלעך שטרוי
ווען זיין שווער האט געזעהן אז ער שלעפט זיך אליין מיט די בינטלעך האט ער אים געפרעגט פארוואס שלפעסט דו אליין די בינטלעך קענסט דען נישט באצאלען , פאר א גוי א ביסל געלט און ער זאל עס דיר א היימברענגין ?
ענטפערט דער בארדיטשובער היתכן ! מכבד זיין א גוי צו האבין א חלק אין די מצוה פון הכנסת אורחים און אים באצאהלן
דער קדושת לוי איז אמאהל אריינגעקומען אין א דארף צו א קצב און האט אים נישט געזאגט ווער ער איז, דער קצב האט אים געפרעגט אויב ער איז אפשר א שוחט , ווייל ער ברויך שנעל שחט'ען א בהמה ווייל דער שוחט וואוינט א פאהר קילימעטער ווייט פון דעם דארף , דער רבי האט געענפערט יא, האט אים דער קצב צו געזאגט פאר דעם שחט'ען די בהמה דאפעלט וויפיל ער צאהלט דעם שוחט.
דער רבי האט געענפערט אז ער וועט אים די בהמה שחט'ען נאר מיט דעם תנאי אז ער וועט אים לייען (בארגין) צוואנציג רובל וואס ער דארף זעהר נייטיג און ער האט נישט וואס מורא צו האבן, ווייל ער וועט אים דאס זיכער אפגעגבען ווייל ער פאהרט ארום אויף די דערפער קלויבען נדבות און ער האט צו דעם הצלחה, אויך דערקענט מען אים אין זיין פנים אז ער זאגט נישט קיין ליגענד .
דער קצב האט אים געענפערט אז ער קען נישט בארגען קיין געלט א מענטש וואס ער קען אים נישט. דעמאלט האט דער בארדיטשובער אים אנגעהויבען מוסר'ן , זאלען דיינע אויערען הערען דיינע אייגענע ווערטער, אויף צוואנציג רובל ווילסטו דו מיר נישט גלייבען ווייל די קענסט מיך נישט ווי אזוי קענסט דו מיר גלייבען אז איך בין א שוחט כאטש די קענסט מיך נישט?!! ווען דיר זאל זיך יעצט דא טרעפען א מענטש וואס האט א גרויסען גליסט צו געלט, וואלט ער דיר די בהמה גע'שחט'ען כאטש ער קען נישט הלכות שחיטה, און די וואלסט חס ושלום געגעסען טרפות.
ווען דער קצב האט אים מודה געוועהן אז ער האט רעכט האט ער אים מגלה געוועהן ווער ער איז, דער קצב האט אים צוגעזאגט אז פון היינט אהן וועט ער שוין זיין נזהר אין דעם.
דער צדיק ר' לוי יצחק פון בארדיטשוב זי"ע פלעגט זאגען: די מדה פון זיכן חטאים. אין אזוי אויך די מדה פון לימוד זכות. זענען ביידע זייער גוטע מדות, נאר מען דארף וויסען ווי צו נוצען וואס, זיכן חטאים דארף זיין ביי זיך אין לימוד זכות דארף זיין אויף יענעם.
צו אלע מעלות האט ער געהאט א גוטן נאמען אלס מוהל מומחה, וואו און ווען מען האט איהם גערופן צו א ברית האט ער קיינמאל נישט אפגעזאגט, ער פלעגט פארן צו די ארומיגע דערפער און שטעט וואו עס איז נישט געווען קיין מוהל, און האט מיט שמחה של מצוה אויסגעפירט זיין אויפגאבע וועלכע ער האט שטענדיג געשטרעבט.
דער רב האט אבער געהאט א נאטור אז ער פלעגט זיך אפט בייזערן, ביי די קלענסטע שאלה, וואס מען איז געקומען צו איהם פרעגן, האט ער זיך געקענט אויפרעגן, און די שטאט לייט האבן פיהל געליטן דערפון.
געווען איז דאס פאר יום טוב, דאס רוב פון די בעלי בתים גרייטן זיך צו פארן צום צדיק, צום בארדיטשובער רב זי"ע, האבן זיך עטליכע פון די שטאט לייט אפגעשמועסט, אז זייענדיג ביים רבין וועלן זיי איהם בעטן אז ער זאל מוחל זיין און זאגן פאר זייער רב אז ער זאל נישט זיין אזא קפדן, ווייל א סאך מאל קומט אויס אז מען דארף גיין פרעגן עפעס א שאלה, און מען טראכט אריין אויב מען זאל יא גיין אדער נישט, ווייל דער רב וועט נישט גערן ענטפערן, אדער ער וועט ווייזן א בייזן פנים.
די בארדיטשוב'ער האט טאקע מסביר געווען פאר די רב די וויכטיגקייט זיך אראפצולאזן צו יעדן איינעם בסבר פנים יפות, דער רב האט פארשטאנען און האט אנגענומען די ווערטער פון רב און ער האט זיך טאקע אפגעגעבן מיט יעדן באזונדער און דער עולם האט הנאה געהאט, אבער מיט די צייט האט זיך זיין שארפקייט צוריק ערוועקט, און האט זיך געפיהרט ווייטער אזוי ווי פריער.
די בעלי בתים האבן זיך ווידער געווענדעט צום בארדיטשוב'ער מיט זייער בקשה.
ווען די רב איז געקומען צו פאהרן קיין בארדיטשוב, האט איהם דער רבי ווידער געבעטן און אויך ערקלערט, אז אידן האלטן זיך צוריק צו פרעגן שאלות פון איהם ווייל זיי ווילן איהם נישט אויפרעגן, און עס קען נישט מער אזוי בלייבן.
עס האט אבער ווייטער נישט אנגעהאלטן צו לאנג, ביז איין ליל שישי, דער רב זיצט ביי די גמרא א גאנצע נאכט פארטיפט און די גמרא, ווען פלוצלונג דרימלט ער איין אויפן טיש, און ער "חלום'ט" זיך ווי א איד קלאפט אן ביי די טהיר און קומט אריין אין זיין צימער.
דער איד איז געקומען מיט זיין בקשה אז די רב זאל זיין מוהל ביי זיין קינד וועלכער איז געבוירען געווארן די פאריגע וואך פרייטאג און דער ברית דארף זיין יעצט אינדערפרי, דער רב פרעגט איהם אין זיין חלום, וואו ער וואוינט און דער איד ענטפערט פונקטליך דעם נאמען פון זיין שטאט.
דער רב האט אים געענטפערט - באמת זאג איך קיינמאל נישט אפ פון אנצונעמען מוהל-שאפט, נאר יעצט בין איך אביסל אין א צווייפל, אזוי ווי היינטיגן שבת קומט פאר דא אין שטאט א שמחה פון מיינס א נאנטן קרוב, און איך האב איהם שוין לאנג צוגעזאגט אנטייל צו נעמען אין די שמחה, מוז איך דאך דא זיין אויף שבת. הערנדיג די ווערטער, רופט זיך אן דער בעל ברית, מיט א זיכערע און הויכע שטימע:
טייערע רב, די זאך וועט אים ירצה השם נישט זיין קיין צוריקהאלט, דער רב וועט קענען רוהיג זיין צוריק אויף שבת.
דער איד ווייזט פארן רב, דא אינדרויסן שטייען מיינע צוויי פערד וועלכע זענען ווי צוויי לייבן, זיי שלינגען די וועג אין צוויי שעה, די רב וועט נישט דארפן פארברענגען קיין סאך צייט, נאר גלייך נאכן דאוונען וועט מען מאכן דעם ברית, אויב די רב וועט זיך יעצט ארויסלאזן אויפן וועג קען מען זיין צוריק ביז פינעף זעקס שעה.
דער רב וואס האט זיך אלץ שטארק מוסר נפש געווען צו גיין צו א ברית האט זיך געלאזט איבעררעדן און האט צוגעשטימט מיטצוגיין מיט דעם בעל ברית.
דער רב האט זיך ארויסגעלאזט אויפן וועג דער וועג האט טאקע גענומען ווי אפגעשמועסט, און זיי זענען געבליבן שטיין נעבן די בעל ברית הויז.
דער בעל ברית איז צוגעגאנגען צום טהיר פון וואגן, זאגנדיג פארן רב, אז מיר זענען שוין ברוך השם אנגעקומען בשלום, דער בעל ברית האט צוגעהאלפן דעם רב אריינגיין אין שטוב, און מיט כבוד איהם אריינגעפירט, צו זיך אין שטוב.
דער רב קוקט אויפן זייגער און ער זעט אז עס איז ריכטיג, דער וועג האט טאקע נישט געדויערט מער ווי צווי שעה, אין שטוב איז א גרויסע שמחה, עפעס א קלייניגקייט, עס גייט זיין היינט א ברית, אליהו הנביא וועט קומען, און דא האבן זיי נאך אויך א גרויסער תלמיד חכמם און שיינער בעל דרשן.
דער רב האט זיך געשטעלט דאווענען מיטן גאנצן עולם מיט גרויס כונה, גלייך נאכן דאוונען האט מען געמאכט דעם ברית מיט גרויס שמחה און פאראד.
דער רב האט גלייך נאכן ברית זיך געווענדעט צום בעל ברית בעטנדיג אז ער זאל איהם צוריק אהיים פיהרן, ווייל ער מוז זיין אין דערהיים אויף שבת.
דא האבן זיך אבער אלע פארזאמעלטע אויפגעשטעלט, און זיך געבעטן ביים רב און געפאדערט אז ער זאל מוחל זיין און בלייבן און פראווען מיט זייי א סעודה של מצוה, זיי האבן געהאט א טענה, אזוי ווי זיי האבן זעלטן די זכיה אז א ערליכער איד, א רב, זאל ביי זיי זיין צו גאסט, דעריבער בעטן זיי אז ער זאל זיי אביסל אנווארעמען און רעדן צו זיי דברי תורה און מוסר, אז זיי זאלן קענען ווייטער זיך האלטן אין דעם דרך האמת, אין דער תורה'דיגן וועג.
דער רב ווידער, האט גוט פארטאנען זייער געערעכטע טענה, אבער ער האט זיי ערקלערט אז די סעודת מצוה וואס איז אזוי חשוב און זעלטן דא ביים עולם, וועט זיכער געדויערן זייער לאנג און ער איילט זיך אהיים צו פארן.
-יא, טייערער רבי - האט זיך אנגערופן דער בעל ברית -דער רבי איז גערעכט, און אויך מיר זיינען גערעכט, דעריבער לאמיר מאכן א פשרה, דער רב זאל יא בלייבן מיט אונז אויף די סעודה, און מיר וועלן זעהן נישט מאריך זיין מיט די סעודה, אזוי אז עס וועט געדויערן נישט מעהר ווי א שעה, יעצט איז נאך דא ביז ליכט צינדן באלד זיבן שעה, וועט דער רב זיין מיט אונז איין שעה און דערנאך אהיים פארן און אנקומען אהיים גאנצע פיהר שעה פאר שבת אם ירצה השם.
נאך לאנגע בקשות האט דער רב איינגעוויליגט צו פארבלייבן ביי די סעודה, און די שמחה איז געווען א דאפלטע, א שמחה של מצוה און א שמחה אז מען האט אזא חשוב'ן גאסט, ביים טיש.
מען האט אנגעגאסן פאר יעדער איינעם משקה, און יעדער האט געווינטשן פארן צווייטן לחיים, און די שמחה איז געווען ממש אין לשער.
צו דער צייט האט מען געבענטשט, און דער גאנצער עולם האט ארויסבאגלייט דעם רב צום וואגן וועלכער איז געשטאנען גרייט צום פארן.
דער רב וועלכער איז בכלל נישט געווען געוואוינט צו טרינקען משקה, איז גלייך ווי מען האט גענומען פארן, איינגעשלאפן, אויך דער בעל ברית, דער בעל עגלה, האט זיך פארזארגט מיט א פלעשל משקה אויף אונטערוועגנס און נאכן טרינקען איז ער אויך איינגעשלאפן, און אזוי זיינען די פערד געלאפן און געפיהרט דעם וואגן.
פלוצלונג האט זיך די בעל עגלה אויפגעכאפט, און באמערקט אז ער שלאפט שוין א לאנגע צייט, אבער אין זכות פונעם רב איז געווען א נס אז די וואגן איז געפארן די ריכטיגע וועג.
דער בעל עגלה האט זיך אנגערופן צום רב אז ב"ה מען האט נאך א האלבע שעה צו פארן.
אויב אזוי וויל איך דיר בעטן א טובה - זאגט די רב - אזוי ווי איך פיל ממש אז איך קען מער נישט פארן, איז אפשר קענסטו צופארן צו עפעס א איד אין די דארף ווי מיר וועלן זיך קענען אפרוהען א שעה צוויי, דערנאך וועלן מיר ווייטער פארן ווען מיר זיינען אויסגערוהט, עס איז דאך נאך געבליבן א גוטע פאר שעה צום שבת...
דער בעל עגלה גיט א ציה די לייצעס און די פערד פאהרן, ער פיהרט צו דעם וואגן צו זעליג שמחה'ס הויז וואו עס איז שוין אלעס צוגעגרייט אויף שבת, די לייכטער שטייען שוין אויפן טיש, און אין זיי די ליכט, די שיינע געפלאכטענע חלות וועלכע מען האט פאר עטליכע שעה ארויסגענומען פון אויוון ליגן אויפ טיש, צוגעדעקט מיט דעם שיינעם אויסגענייטן חלה טישטאך.
זעליג שטייט ביים פענסטער און דערזעט ווי עס שטעלט זיך אפ א וואגן פאר זיין הויז, פון דעם וואגן שטייגט ארויס דער באקאנטער רב און צדיק פון די דערנעבנדיגע שטאט.
זעליג ווערט צומישט, און פרעגט:
וואס גייט דא פאר מיט מיר? איך זעה גוט? יא! דאס איז עס, דער איז טאקע דער רב, אזוי שפעט פרייטאג נאכמיטאג און דער רב פארט נאך ארום? ווי אזוי קען עס זיין?
דער רב איז אריין אין שטוב און דער בעל עגלה דערציילט איהם אז זיי קומען יעצט פון א שמחה, און ער פיהרט יעצט דעם רב אהיים, נאר אזוי ווי דער רב פיהלט זיך נישט גוט פון דעם וועג, ווילן זיי זיך אביסל אפרוהען, און דערנאך ווייטער פארזעצן זייער נסיעה.
זעליג פיהרט אריין דעם רב אין א צימער, גרייט צו דעם געלעגער וואו דער רב האט זיך באלד צוגעשפארט, און אויך פארן בעל עגלה ווייזט זעליג אן אויף א בעט וואו דער בעל עגלה ווארפט זיך אריין און שלאפט באלד איין.
זעליג איז דער איינציגער איד וועלכער וואוינט אין דעם דארף, ארויסגייענדיג פון רב'ס צימער רופט ער זיך אן צו זיין ווייב און זאגט צו איהר:
איך מיין אז מיר האבן א טעות געהאט מיט די טעג פון די וואך, עס קען נישט זיין אז דער רב וועלכער איז אזא גרויסער ערליכער איד זאל זיין אנטערוועגנס פרייטאג אין אזא שפעטע שעה, עס מוז זיין אז היינט איז דאנערשטאג, נאר מיר האבן געמיינט אז היינט איז שוין פרייטאג.
דאס ווייב פון זעליג ווייסט נישט קיין חכמות, זי שטימט צו באלד צו איהר מאן'ס רייד, זיי נעמען אלעס אראפ פון טיש, און זעצן פאר זייער דאנערשטאג ארבעט, עס גייט אריבער עטליכע שעה, און זעליג איז אריין אין צימער פון רב און פרובירט אויפצווועקן דעם רב מיט זיין באגלייטער, עס איז אבער נישט געגאנגען די משקה האט געווירקט אזוי שטארק אז זיי זיינען איינגעשלאפן אויף א גאנצן מעת לעת.
צומארגנס מיטאג, האט זיך דער רב אויפגעוועקט א דערשראקענער, ער האט גלייך אויפגעוועקט דעם בעל עגלה און איהם געהייסן זיך צוגרייטן צום וועג כדי זיי זאלן קענען אנקומען פאר שבת.
עס איז שבת קודש מיטאג צייט, ביי זעליגן איז לויט זיין יעצטיגן חשבון ערשט פרייטאג, אופן טיש זיינען שוין וויטער אנגעגרייט די שבת'דיגע זאכן ווי אין יעדן אידישן הויז, דער רב זעט אויך אז עס איז פרייטאג נאכמיטאג מיינענדיג אז זיי זענען נישט געשלאפן מעהר ווי א שעה, צוויי.
דער בעל עגלה קומט צוריק פון הויף, און זאגט צום רב אז דער וואגן איז גרייט צו די נסיעה, דער רב גייט ארויס פון צימער, ער באדאנקט זעליג'ען פאר די פיינע געלעגער, און האט איהם געווינטשן פיהל ברכות.
זעליג איז העכטס צופרידן און באגלייט ארויס דעם רב צום וואגן.
דער רב זעצט זיך אויפן וואגן, און דער בעל עגלה טרייבט די פערד.
און רב'ס שטאט קומט פאר די גרויסע שמחה פון רב'ס קרוב, וועלכער וואונדערט זיך אויפןן רב אז ער האט נישט מקיים געווען זיין צוזאג, דער גאנצער עולם האט זיך באטייליגט אין די שמחה און זיך שיין משמח געווען.
נאך די שמחה איז די גאנצע עולם ארויס צוזאמען פון ביהמ"ד, פלוצלונג האט זיך אלעס אפגעשטעלט, ווי געלעמט איז דער גאנצער עולם געשטאנען און איבעראשטערהייט זיך צוגעקוקט, און זיך אליין נישט געקענט גלייבן וואס די אויגן זעהן.... נישט מער און ווייניגער ווי די רב פון שטאט שטייגט ארויס פון וואגן!!!
דער רב איז געבליבן אן א אטעם דערזעהענדיג דעם עולם מתפללים ווי זיי קומען ארויס פון בית המדרש מיט די שבת'דיגע מלבושים, פוהל מיט צער און עגמת נפש איז דער רב אריינגעלאפן אין שטוב, און נישט פארשטאנען וואס דא גייט פאר, אבער באלד האט ער זיך דערוואוסט פון זיין מיאוס'ן טעות וואס ער האט געמאכט, און יעצט איז שבת קודש נאכמיטאג, פאר גרויס בושה און שברון לב האט ער נישט געוואויסט וואס צו טהון.
גלייך מוצאי שבת איז ער געפאררן קיין בארדיטשוב און דערציילט פארן רבין די גאנצע געשיכטע וואס עס האט מיט איהם פאסירט און ווי אזוי ער האט מחלל שבת געווען רחמנא ליצלן, און גורם געווען אויך פאר זעליג מחלל שבת צו זיין.
דער בארדיטשובער רב האט געענטפערט:
וויסן זאלסטו אז דאס האט פאסירט ביי דיר דערפאר ווייל דו ביסט א קפדן, און דו ביסט גורם אז אידן פון דיין שטאט פרעגן דיר נישט קיין שאלות און דערפאר ווערן זיי נכשל אין עבירות, ווייל עס איז אוממעגליך אז א איד זאל נישט נכשל ווערן אויב ער פסק'נט זיך אליין.
דער רב האט זיך ביטער צווויינט און געיאמערט בעטנדיג ביים רבין ער זאל איהם אנווייזן א וועג תשובה צו טהון.
דער רבי האט איהם ארויסגעגעבן א פסק דין, תשובה צו טהון, ער זאל גיין גלות אפריכטן, וואו ער וועט זיין בייטאג זאל ער נישט זיין ביינאכט, וואו ער וועט נעכטיגן די נאכט זאל ער נישט נעכטיגן די צווייטע נאכט, אויך זאל ער אויסזאגן תהילים יעדן טאג מיט טרערן און זאגן דרשות איבעראל, מעורר זיין אידן צו תשובה און צו שמירת התורה.
דער רב האט אלעס אנגענומען מיט ליבשאפט, און זיך ארויסגעלאזט אויפן וועג, און אלעס אויסגעפירט וואס דער בארדיטשובער האט אים געהייסן.
צום ענדע פון זיבן יאר איז ער אהיים, אריינקומענדיג אין שטוב דערקענט איהם קיינער נישט, ער איז צוזאמענגעבראכן און פארשווארצט פון צרות און ליידן.
ער צוּוויינט זיך ביטער צוקוקנדיג ווי זיין גאנצע פאמיליע דערקענט איהם נישט, און אזוי טרויעריגערהייט זיפצט ער שטארק און וויינט.....
וואס איז מיט דיר...?!! וואס רעדסטו פון חלום....? פארוואס גייען פון דיינע אויגן טרערן....? - רופט זיך אן זיין רעבעצן, און פרובט איהם אויפצווועקן פון זיין לאנגן לאנגן חלום....
דער רב כאפט זיך אויף פון זיין שרעקליכן חלום, ער טרעפט זך זיצנדיג ביים טיש, די גמרא איז אויפגעמישט וואו ער האט געהאלטן פארן איינדרימלען, עס איז פרייטאג פארטאגס, מען דארף שוין באלד גיין צום דאוונען, נישטא קיין בעל עגלה, נישטא קיין בעל ברית, נישטא קיין זעליג און נישטא קיין חילול שבת, יעדער דערקענט איהם גוט....
נאכן דאוונען האט ער זיך אויפגעהויבן און איז גלייך אריבערגעפארן צום בארדיטשובער רב.
ווי ער קומט נאר אריין צום רבינס צימער, רופט זיך אן דער רבי און זאגט צו איהם:
איך האף אז איהר האט מיר גוט פארשטאנען, און איהר וועט וויסן ווי אזוי צו נעמען דעם ענין ערנסט פון היינט און ווייטער.
דער רב האט פון דעמאלס אן זיך באהערשט אויף זיין שארפקייט, און אלע בעלי בתים זיינען זייער נאהנט געווארן צו איהם און מיט גרויס הצלחה האט ער אנגעפירט זיין רבנות, גע'פסק'נט שאלות און איינגעפירט שיעורים צום לערנען און עס איז געווארן איינע פון די שענסטע קהלות אין געגנט.
רבונו של עולם (מחברו הרה"ק מבארדיטשוב זי"ע)
רבונו של עולם איך וועל מיט דיר מאכען א בייט,
א בייט וויל איך מיט דיר מאכען,
איך וועל דיר געבן חטאים עוונות ופשעים, אוי וויי טאטע,
טאמער וועסטו פרעגן וואס די וועסט מיר געבן דערפאר, זאג איך דיר,
די וועסט מיר געבן, מחילה וסליחה וכפרה, אוי וויי טאטע,
טאמער וועסטו מיינען גלייך אויף גלייך, ניין, זאג איך דיר,
די וועסט מיר נאך צוגעבן, בני חיי ומזוני, אוי וויי טאטע,
טאמער וועסטו פרעגן וואס בני הייסט, זאג איך דיר,
בנים ובני בנים עוסקים בתורה ובמצות, אוי וויי טאטע,
טאמער וועסטו פרעגן וואס חיי הייסט, זאג איך דיר,
חי חי יודוך וישבחוך, אוי וויי טאטע,
טאמער וועסטו פרעגן וואס מזוני הייסט, זאג איך דיר,
ואכלת ושבעת וברכת את ד' אלוקיך, אוי וויי טאטע,
די מצריים שרייען, אז זייער גאט איז א גאט, ניין, זאג איך דיר,
די פרסיים שרייען, אז זייער גאט איז א גאט, ניין, זאג איך דיר,
די מינים ואפיקורסים שרייען, ס'איז חלילה נישט דא קיין גאט, יא, זאג איך דיר,
אבער איך לוי יצחק בן שרה סאשע זאג,
יתגדל ויתקדש שמי-ה רבא.
הייליגער קדושת לוי, דער בארדיטשובער רב, זצ"ל, וואס האט אייביג געזוכט צו זאגען גוט'ס אויף אידישע קינדער, האט געטייטשט "אלה הדברים", די דאזיגע הארבע שטראף-רייד ווי משה רבינו רעכינט אויס שלעכטע זאכען אויף אידען, דאס האט משה רבינו באנוצט נאר "אל כל ישראל" בלויז ווען ער האט גערעדט מיט די אידן, אין ער האט געוואלט זיי זאלען זיך האלטען עהרליך, אבער ווען ער האט גערעדט צו השי"ת וועגען די אידען, און מתפלל געווען פאר אידן, דעמאלס האט ער אויף זיי ממליץ טוב געווען, און גערעדט נאר גוטס אויפ'ן אידישן פאלק, וועגען דעם שטייט אל כל ישראל, אז דווקא נאר צו די אידען האט ער גערעדט אזוי שטרענג, און אויסגעמוסר'ט, כדי זיי זאלען ווערין בעסער אין בעסער, אבער פארין רבש"ע האט ער נאר דערמאנט די גוטע זאכען אויף אידען.
ואמרת בלבבך כחי ועצם ידי (דברים ח-יז) ר' לוי יצחק פון ברדיטשוב האט אמאל געזען א איד לויפן אין גאס האט ער אים געפרעגט, פארוואס יאגסטו דיך אזוי, האט ער געענטפערט איך דארף לויפן נאך פרנסה, האט אים די בארדיטשוב'ער געזאגט: און פון ווי ווייסטו אז די פרנסה איז "פאר" דיר, אז די לויפסט אים נאך, אפשר איז ער "נאך" דיר, אין ווען די לויפסט דערווייטערסטו דיך נאר
אלה הדברים (דברים א-א) זאגט רש"י אז ווייל די רייד זענען דברי תוכחה, וועגן דעם האט דאס די תורה געזאגט בדרך רמז, עס איז אמאל געווען א מגיד, וואס פלעגט ארומגיין אין שטעט האלטען דרשות, און איינמאהל האט מען אים געלאדנט צו זאגן א דרשה אין בארדיטשוב, און ער האט דארט גע'דרש'נט דברי תוכחה, דער הייליגער בארדיטשוב'ער איז אינמיטן אריין אין ביהמ"ד, און געהערט א חלק פון די דרשה, האט ער זיך אנגערופען, רבש"ע די צרות רעדן דאך ארויס פון דער מגיד'ס האלז, מן הסתם האט ער א גרויסער טאכטער חתונה צו מאכן, בעט איך דיר באשעפער גיב אים אפאר הונדערט רובל פאר נדן, און אזוי וועט ער אויפהערן צו מקטרג זיין אויף כלל ישראל.
מען דערציילט נאך אז דער הייליגער בארדיטשובער רב איז אמאהל צו געגאנגען צו א איד נאכין דאווענען אין אים גענומען זאגען האלבע צוטיילטע אומפארשטענדליכע ווערטער, אין דער איז קוקט אים אהן מיט וואונדער אין זאגט רבי איך פארשטיי נישט קיין איין ווארט וואס דער רבי זאגט, האט אים דער קדושת לוי געענטפערט, אזוי האסטו פריער גערעדט צום באשעפער, ווי אזוי ווילסטו אז דער רבש"ע זאל דיך פארשטיין, האט אים דער איד געענטפערט, אז מיר זעען א אינטערסאנטע זאך, עס ווערט געבוירען א קינד אין שטוב, דאס קינד קען נישט רעדין, קען נישט וואונקען, קען נאר קוויטשענען צוהאקטע קולות, אין אינטערסאנט די טאטע מאמע פארשטייען פונקטלעך וואס דאס קינד וויל, וואס דאס קינד בעיט, וואס איז פשט דערין? נאר די סיבה איז ווייל א טאטע מאמע פארשטייען א קינד אפילו ווען ער רעדט נישט געהעריג, זאגט ער מיר זענען קינדער פון הקב"ה, איז אפילו דאס רעדין איז נישט ווי ס'דארף צו זיין דאך פארשטייט אונז דער רבש"ע ווייל א טאטע פארשטייט א קינד, אבער דאך אז מען האט אונז געגעיבין א כח התפלה לאמיר דאס אויסנוצען ריכטיג, אין לאמיר דאווענען טאקע ווי עס דארף צו זיין.
דער "קדושת לוי" פון בארדיטשוב זי"ע פלעגט שטענדיג נאכגיין און אויפזוכען אפילו גאר פראסטע געסט אריין צו נעמען אין די סוכה. ווען מ'האט איהם געפרעגט פארוואס ער ברענגט אריין אזוינע פראסטע מענטשן, וואס עס פאסט נישט פאר די סוכה, האט ער געענטפערט: "ווען משיח וועט קומען, און מען וועט אריינזעצן די צדיקים אין די סוכה פון דער הויט פון דעם לויתן, וועל איך זיך אויך צושטיפן. דאן וועט מען מיר זיכער פרעגן וואס איך - אזא פראסטער מענטש - וויל אריין גיין אין די סוכה"? וועל איך ענטפערן דערויף א גוטע תשובה: "אין מיין סוכה האב איך אויך אריין גענומען ארימעלייט פראסטע מענטשן"!
דער הייליגער "קדושת לוי" זצוק''ל איז אמאל אנגעקומען אין די שטאט לבוב, ער האט אנגעקלאפט ביי די גביר פון שטאט, און זיך געבעטן צו ער קען ביי אים נעכטיגן, דער גביר האט אים נישט דערקענט און דעריבער האט ער אים נישט אריין געלאזט ביי זיך.
איז די הייליגער "קדושת לוי" געגאנגן צו אן ארימאן אין שטאט, און ער האט אים יא אריין גענומען מיט גרויס שמחה, אפילו ער האט נישט געוואוסט אז דאס איז דער הייליגער בארדיטשובער.
מיט די צייט איז באקאנט געווארן אין שטאט אז דער גאסט דאס איז די הייליגער בארדיטשובער, און די גביר האט יעצט איינגעזעהן אז ער האט אפגעזאגט אזא חשובע גאסט, איז ער געקומען פאלן צו די פיס פון די צדיק, און זיך געבעטן אז ער זאל צוריק קומען צו אים, און אז ער האט פשוט נישט געוואוסט ווער ער איז.
האט די הייליגער צדיק נישט געוואלט, און האט פאר דער גביר געגעבן צו פארשטיין, אז אין די פרשה טרעפן מיר אז צוויי מענטשען האבן געטאהן די מצוה פון הכנסת אורחים, "אברהם אבינו" און "לוט". און נאר אויף אברהם אבינו ווערט באצייכענט אלטס מכניס אורח. לכאורה האט דאך לוט אויך געטאהן די מצוה פון הכנסת אורחים. נאר די תירוץ איז, אז אברהם אבינו האט געמיינט אז זיינע געסט זענען פשוטע אראבעס און האט זיי אפילו אלטס פשוטע געסט זייער מכבד געווען. אבער אנדערש איז געווען ביי לוט, ער האט געזעהן אויף זיי אז זיי זענען מלאכים, און נאר וועגן דעם האט ער זיי מכבד געווען.
- שטיקל גבאי
- שר חמש מאות
- תגובות: 785
- זיך איינגעשריבען אום: מאנטאג אוקטובער 06, 2008 11:16 am
- לאקאציע: אין גבאי שטיבל
- farshlufen
- שר עשרת אלפים
- תגובות: 19722
- זיך איינגעשריבען אום: פרייטאג נובעמבער 16, 2007 8:26 am
- לאקאציע: אויף די פאליצעס אין ספרים שאנק
איך ברענג דא א ציטאט מלה במלה
[/q"דער זומער פון 1921 ווען איד האב פארלאזט מין געבורטסשאט פלעג איך זיך אפט טרעפן מיט דאקטער ש. ער איז געוואן א יוד א ת"ח מיט וועם איך פלעג זיך אפט אינערהאלטען איינמאל גיט ער מיר א זאג קומט מארגן וועל איך אייך ווייזן א שיינע זאך אויפן צווייטען טאג ווען איך בין געזעסן ביי אים אין קאבינעט האט מען אריינגעפירט צוויי יינגלעך אין עלטער פון 15 16 יאר ביידע זיינען געווען פאראליזירט אויפן רעכטן זייט קערפער עס איז געשען מיט זיי אזוי מיט א פאר וואכן פריער האבן ביידע חברים שפאצירךט אויפן בית הקברות אום שבת און ווען זיי זיינען דורכגעגאנגען דאס מויערל פון בערדיטשעווער צדיק האבן זיי ביידע געהאט די חוצפה פאררויכערן ציגארעטלעך ביים נר תמיד, וועלכער האט געברענט אין אוהל און ביידע זיינען באלד אויפן ארט פאראליזירט געווארן. קיין שום קאמענטאר גיב איך נישט צו, איך דערצייל נאר א זאך וואס בעיני ראיתי
-
- שר העשר
- תגובות: 10
- זיך איינגעשריבען אום: דאנארשטאג דעצמבער 10, 2009 7:39 am
-
- שר חמש מאות
- תגובות: 655
- זיך איינגעשריבען אום: מאנטאג פאברואר 01, 2010 9:41 pm
יאצייט הרה"ק מבארדיטשעוו זי"ע-תשע"א
ואביו, זקיני הרה"ק רפ"ד מבאסטאן זצ"ל, אמר פעם שמאז הסתלקות הרה"ק מבארדיטשעוו לא היה עדיין כזאת,שמישהו נקרא בשמו ובשם אמו כמותו .
זכות סניגורן של ישראל יגן עלינו ועכ"י.
-
- שר חמש מאות
- תגובות: 655
- זיך איינגעשריבען אום: מאנטאג פאברואר 01, 2010 9:41 pm
שמעתי היום כ"ה תשרי
-
- שר חמש מאות
- תגובות: 655
- זיך איינגעשריבען אום: מאנטאג פאברואר 01, 2010 9:41 pm
רבי מאיר מבארדיטשעוו-יאצ"ט כ"ט תשרי
הוא נולד שנת תק"כ, למד כל ימיו אצל אביו ,והיה צדיק וק'.
חמיו היה רבי אליעזר ראש הישיבה בפינסק,בעמח"ס :" שיח השדה",ו"ריח השדה",שהיה מהחבורה של רבי אהרן הגדול ורבי שלמה מקארלין.
[ בנו רבי משה היה חותנו של הרה"ק מריזין, ושל רבי מיכל ב"ר שמואל מקאשיווקא. בנו השני רבי מתת' היה זקינו של יסוד העבודה מסלאנים].
[ חתניו: רבי מאיר, רבי ישראל דוב בער מסטעפין בן ר"ד מסטעפין חתן המגיד הק' מזלאטשאוו, ורבי ראובן מנאווארדיק זקינו של ר"מ קאברינער].
צדיקי הדור הפליגו בשבח רבי מאיר, המגיד מקאזניץ ביקש מר"י מפיקוב שיזכירו בחליו על ציון אחיו רבי מאיר.
נסתלק שנת תקס"ו בחיי אביו הק', והגה"צ מדארגמירעשט כ' בהקדמת הספר כ"ת[תרצ"ג] ,ששמע שמהרי"ד מבעלזא סיפר, ששמע מזקינו רבי אהרן מטשערנאביל שאמר שצדיקי הדור אמרו עליו שאם היה מאריך ימים היה נתעלה עוד יותר מאביו הק' [ !!] .
ואביו הק' העיד שהחזיר נשמתו כפי שקיבלה, נקיה מכל פגם.
הגה"ק בעל התניא שלח לרלוי"צ מחותנו אגרת תנחומין על פטירתו , ונדפס בתניא אגה"ק פרק כ"ח, ומדבר על פטירת צדיקים.
בניו : 1.רבי יוסף,
2. רבי ישראל איסר
3.זקינתי הרבנית אסתר רחל אשת הרה"צ רבי דוד לייב [ מגיד] בן הרה"ק ה"צמח ה' לצבי"[ רבי דוד לייב זה היה זה ששידך את בתו של הרה"ק מריזין
( שהיה בן דודו כנ"ל ) עם הרה"ק ה" צמח צדיק " ,( יאצ"ט שלו היה ג"כ היום), והוא הביא לדפוס את ספר ה"צמח"]. [ ראה ספר " אבן שתיה" , מערכת ה"צמח", פרק א' אות ב'].
4. רבי אליעזר חתן המיטעלער רבי בן הגה"ק התניא.
5. הרבנית גיטל אשת הרה"ק רבי יצחק מנעשחיז זי"ע.
זי"ע ועכ"י .
- moshele11211
- שר האלף
- תגובות: 1253
- זיך איינגעשריבען אום: זונטאג דעצמבער 26, 2010 2:18 pm
- יוסף שרייבער
- שר ארבעת האלפים
- תגובות: 4571
- זיך איינגעשריבען אום: מוצ"ש אוקטובער 23, 2010 4:24 pm
שויתי'ניק האט געשריבן:סטרעטענער אייניקל האט געשריבן:דודי הרה"צ ר' לוי יצחק הורוויץ זצ"ל-האדמו"ר מבאסטאן שנפטר בכסלו האחרון - והיה מנכדי הבארדיטשאבער-
ווי אזוי איז ער א אייניקל?
בן מ' שרה סאשא בת ר' יחיאל מיכל מטורקא-סטרעטין (בזו"ר) חתן ר' אלטר מטבריא חתן ר' נפתלי צבי מטבריא חתן ר' ישראל מפיקוב בן הרה"ק מבארדיטשוב.
הסרפד האט געשריבן:ראש הקהל האט געשריבן:ווייסט איינער פון א רבי ליפא בנו של הקדושת לוי?? יש שמתייחסים אחריו??
לכאורה מיינט איר ר' ליפא בן ר' מאיר בן הרה"ק מבארדיטשוב. די משפחת הרבנים פרענקל פון בוקארעשט זענען זיינע אייניקליך.
פון וועלעכע משפחת הרבנים פרענקל פון בוקארעשט מיינט איר?
כמדומה לי איז געוועהן א פלוגתא און דעם און גליון אור הצפון דערוועגן?
יש מנכדי הרה"ק מהר"י מבעלזא שמתייחסים אחרי הקדושת לוי ע"י חותנו רבי שמואל מדראשקאפאלע ז"ל, ויש שאין מתייחסים
אחרי הקדושת לוי כמו במגילת יוחסין באבוב, האם יודע מישהו לפשור הספיקא? שמעתי פעם ממשפחת כ"ץ נכדי מאגרוב שכתב
הרה"ק ממאגרוב בתוך איזה מכתב שהם נכדי הקדושת לוי ע"י חותנו של הרה"ק רבי יהושע מבעלזא הנ"ל??
ובכלל הרב הסרפד האיך הם משפחת הרבנים פרענקל נכדי הקדושת לוי?? תשוח"ח
ראש הקהל האט געשריבן:הסרפד האט געשריבן:ראש הקהל האט געשריבן:ווייסט איינער פון א רבי ליפא בנו של הקדושת לוי?? יש שמתייחסים אחריו??
לכאורה מיינט איר ר' ליפא בן ר' מאיר בן הרה"ק מבארדיטשוב. די משפחת הרבנים פרענקל פון בוקארעשט זענען זיינע אייניקליך.
פון וועלעכע משפחת הרבנים פרענקל פון בוקארעשט מיינט איר?
כמדומה לי איז געוועהן א פלוגתא און דעם און גליון אור הצפון דערוועגן?
יש מנכדי הרה"ק מהר"י מבעלזא שמתייחסים אחרי הקדושת לוי ע"י חותנו רבי שמואל מדראשקאפאלע ז"ל, ויש שאין מתייחסים
אחרי הקדושת לוי כמו במגילת יוחסין באבוב, האם יודע מישהו לפשור הספיקא? שמעתי פעם ממשפחת כ"ץ נכדי מאגרוב שכתב
הרה"ק ממאגרוב בתוך איזה מכתב שהם נכדי הקדושת לוי ע"י חותנו של הרה"ק רבי יהושע מבעלזא הנ"ל??
ובכלל הרב הסרפד האיך הם משפחת הרבנים פרענקל נכדי הקדושת לוי?? תשוח"ח
עס איז דא איין אמת'ער משפחת פרענקל נכדי הקדוש"ל אהן קיין ספק. אויך איז דא א צווייטער משפחת פרענקל וואס טענ'ט אז זיי זענען אויך פון די זעלבע משפחה, און אויף דעם איז דער פקפוק. די פונקטליכע איינצלהייטן האב איך פארגעסן.
צוריק צו “על הצדיקים ועל החסידים”
ווער איז אונליין
באנוצערס וואס דרייען זיך דא: נישטא קיין איינגעשריבענע באנוצערס און 10 געסט


text:
בתי מדרשים וואס גייען אריבער רענאוואציעס
- אחת ואחת
- שר חמש מאות
- תגובות: 895
- זיך איינגעשריבען אום: דינסטאג ינואר 09, 2018 12:01 pm
- לאקאציע: איך קום שוין
עכט היימיש האט געשריבן:lebediger berel האט געשריבן:איך קען נישט פארשטיין (נאך אמזל מ'פרעגט מיך נישט) פארוואס מען פרובירט נישט צו בויען אזוי אז דער ביהמ"ד זאל זיין פון אינעווייניג א פול סקווער באקס, דער שטח פון די האלס, חדר הספרים אפיס פון די לינקע זייט וכו' , סינקס, חדר ווערצבערגער וכו' פון די רעכטע זייט - קען רואיג ארויספארן ביי די זייטן פון די גרויסע טרעפ און לעת הצורך קען מען האבן א נארמאלע באקס פאר די אינעווייניג פונעם ביהמ"ד נישט אזא מאדנע קמץ ווי יעצט
אדרבה. איך האלט גראדע אז עס איז א מעלה אזוי קען מען דארטן נישט פירן קיין הקפות, וועט עס מיזן בלייבן ביי אונז אין וויליאמסבורג
גא"מ
אהבת השם האט געשריבן:lebediger berel האט געשריבן:איך קען נישט פארשטיין (נאך אמזל מ'פרעגט מיך נישט) פארוואס מען פרובירט נישט צו בויען אזוי אז דער ביהמ"ד זאל זיין פון אינעווייניג א פול סקווער באקס, דער שטח פון די האלס, חדר הספרים אפיס פון די לינקע זייט וכו' , סינקס, חדר ווערצבערגער וכו' פון די רעכטע זייט - קען רואיג ארויספארן ביי די זייטן פון די גרויסע טרעפ און לעת הצורך קען מען האבן א נארמאלע באקס פאר די אינעווייניג פונעם ביהמ"ד נישט אזא מאדנע קמץ ווי יעצט
דאס ביהמ"ד האט מען געבויעט נאך פאר די פארענטשעס עפאכע, ס'איז בכלל נישט געבויעט געווארן אויף צו קענען בויען הויכשטאקיגע פארענטשעס ווייל מ'האט נאך נישט געחלומ'ט דערפון, דיין פלאן מיינט מער ווייניגער צו איינווארפן דאס גאנצע ביהמ"ד און אלע בימס און בויען פון דאסניי אויפן היינטיגן שטייגער.
- lebediger berel
- שר האלפיים
- תגובות: 2705
- זיך איינגעשריבען אום: דינסטאג יוני 17, 2008 11:17 am
שפרינגער האט געשריבן:אהבת השם האט געשריבן:lebediger berel האט געשריבן:איך קען נישט פארשטיין (נאך אמזל מ'פרעגט מיך נישט) פארוואס מען פרובירט נישט צו בויען אזוי אז דער ביהמ"ד זאל זיין פון אינעווייניג א פול סקווער באקס, דער שטח פון די האלס, חדר הספרים אפיס פון די לינקע זייט וכו' , סינקס, חדר ווערצבערגער וכו' פון די רעכטע זייט - קען רואיג ארויספארן ביי די זייטן פון די גרויסע טרעפ און לעת הצורך קען מען האבן א נארמאלע באקס פאר די אינעווייניג פונעם ביהמ"ד נישט אזא מאדנע קמץ ווי יעצט
דאס ביהמ"ד האט מען געבויעט נאך פאר די פארענטשעס עפאכע, ס'איז בכלל נישט געבויעט געווארן אויף צו קענען בויען הויכשטאקיגע פארענטשעס ווייל מ'האט נאך נישט געחלומ'ט דערפון, דיין פלאן מיינט מער ווייניגער צו איינווארפן דאס גאנצע ביהמ"ד און אלע בימס און בויען פון דאסניי אויפן היינטיגן שטייגער.
הרב שפרינגער, איך בין נישט אין קרית יואל לעסאטע און כ'קען נישט צופיל טענה'ן אבער די צוויי נייע פליגלען וועלן שוין האבן אסאך ביעמס סייווי, איך געדענק פאר עטליכע יאר שבועות האב איך געדאווענט אין די האל אויף די לינקע זייט און מענטשן האבן געדאווענט ביז אריין אין די קליינע שטיבל נעבן קהל'ס אפיס, די זעלבע זאך אויף די רעכטע זייט האט מען געדאווענט ביז כמעט אין די בית הכסא'ס, קען דען די אלע חלקים נישט ווערן אריין גענומען אין ביהמ"ד לעת הצורך, און ארויס ציען אזוי ווייט ווי די נייע פליגלען פון אלע זייטן און האבן א געהעריגע סקווער, (פארשטייט זיך ס'וועט האבן בימס, און ריקווענט פאר א גאנץ יאר פונקט ווי דער פאליש און ביי די צוויי זייטן פון פאליש, אבער ימים טובים וכדו' וועט מען האבן א נארמאלע ביהמ"ד.
lebediger berel האט געשריבן:שפרינגער האט געשריבן:אהבת השם האט געשריבן:lebediger berel האט געשריבן:איך קען נישט פארשטיין (נאך אמזל מ'פרעגט מיך נישט) פארוואס מען פרובירט נישט צו בויען אזוי אז דער ביהמ"ד זאל זיין פון אינעווייניג א פול סקווער באקס, דער שטח פון די האלס, חדר הספרים אפיס פון די לינקע זייט וכו' , סינקס, חדר ווערצבערגער וכו' פון די רעכטע זייט - קען רואיג ארויספארן ביי די זייטן פון די גרויסע טרעפ און לעת הצורך קען מען האבן א נארמאלע באקס פאר די אינעווייניג פונעם ביהמ"ד נישט אזא מאדנע קמץ ווי יעצט
דאס ביהמ"ד האט מען געבויעט נאך פאר די פארענטשעס עפאכע, ס'איז בכלל נישט געבויעט געווארן אויף צו קענען בויען הויכשטאקיגע פארענטשעס ווייל מ'האט נאך נישט געחלומ'ט דערפון, דיין פלאן מיינט מער ווייניגער צו איינווארפן דאס גאנצע ביהמ"ד און אלע בימס און בויען פון דאסניי אויפן היינטיגן שטייגער.
הרב שפרינגער, איך בין נישט אין קרית יואל לעסאטע און כ'קען נישט צופיל טענה'ן אבער די צוויי נייע פליגלען וועלן שוין האבן אסאך ביעמס סייווי, איך געדענק פאר עטליכע יאר שבועות האב איך געדאווענט אין די האל אויף די לינקע זייט און מענטשן האבן געדאווענט ביז אריין אין די קליינע שטיבל נעבן קהל'ס אפיס, די זעלבע זאך אויף די רעכטע זייט האט מען געדאווענט ביז כמעט אין די בית הכסא'ס, קען דען די אלע חלקים נישט ווערן אריין גענומען אין ביהמ"ד לעת הצורך, און ארויס ציען אזוי ווייט ווי די נייע פליגלען פון אלע זייטן און האבן א געהעריגע סקווער, (פארשטייט זיך ס'וועט האבן בימס, און ריקווענט פאר א גאנץ יאר פונקט ווי דער פאליש און ביי די צוויי זייטן פון פאליש, אבער ימים טובים וכדו' וועט מען האבן א נארמאלע ביהמ"ד.
די נייע פליגל איז א נייע בילדינג עטעטשט צו די אלטע, מ'האט כמעט גארנישט געדארפט טוישן אין די עצם בנין, די ווייבער שוהל ביי צפון זייט איז לעת עתה זייער א טיפע, אויב מ'וועט וועלן אראפ נעמען די אלטע און מאכן א גרעסערע חלק ביהמ"ד מיט די הויכע דאך וועט עס קאסטן אין די הויכע מיליאנען, כ"ש אויב מ'וועט נאך אזוי טוהן מיט אלע שטיבלעך.
- אחת ואחת
- שר חמש מאות
- תגובות: 895
- זיך איינגעשריבען אום: דינסטאג ינואר 09, 2018 12:01 pm
- לאקאציע: איך קום שוין
lebediger berel האט געשריבן:שפרינגער האט געשריבן:אהבת השם האט געשריבן:lebediger berel האט געשריבן:איך קען נישט פארשטיין (נאך אמזל מ'פרעגט מיך נישט) פארוואס מען פרובירט נישט צו בויען אזוי אז דער ביהמ"ד זאל זיין פון אינעווייניג א פול סקווער באקס, דער שטח פון די האלס, חדר הספרים אפיס פון די לינקע זייט וכו' , סינקס, חדר ווערצבערגער וכו' פון די רעכטע זייט - קען רואיג ארויספארן ביי די זייטן פון די גרויסע טרעפ און לעת הצורך קען מען האבן א נארמאלע באקס פאר די אינעווייניג פונעם ביהמ"ד נישט אזא מאדנע קמץ ווי יעצט
דאס ביהמ"ד האט מען געבויעט נאך פאר די פארענטשעס עפאכע, ס'איז בכלל נישט געבויעט געווארן אויף צו קענען בויען הויכשטאקיגע פארענטשעס ווייל מ'האט נאך נישט געחלומ'ט דערפון, דיין פלאן מיינט מער ווייניגער צו איינווארפן דאס גאנצע ביהמ"ד און אלע בימס און בויען פון דאסניי אויפן היינטיגן שטייגער.
הרב שפרינגער, איך בין נישט אין קרית יואל לעסאטע און כ'קען נישט צופיל טענה'ן אבער די צוויי נייע פליגלען וועלן שוין האבן אסאך ביעמס סייווי, איך געדענק פאר עטליכע יאר שבועות האב איך געדאווענט אין די האל אויף די לינקע זייט און מענטשן האבן געדאווענט ביז אריין אין די קליינע שטיבל נעבן קהל'ס אפיס, די זעלבע זאך אויף די רעכטע זייט האט מען געדאווענט ביז כמעט אין די בית הכסא'ס, קען דען די אלע חלקים נישט ווערן אריין גענומען אין ביהמ"ד לעת הצורך, און ארויס ציען אזוי ווייט ווי די נייע פליגלען פון אלע זייטן און האבן א געהעריגע סקווער, (פארשטייט זיך ס'וועט האבן בימס, און ריקווענט פאר א גאנץ יאר פונקט ווי דער פאליש און ביי די צוויי זייטן פון פאליש, אבער ימים טובים וכדו' וועט מען האבן א נארמאלע ביהמ"ד.
באטראכט אמאל וועסטו זען אז ביי די זייטען איז פיל מיט דיקע ביעמס, אזוי ווי עס איז נישטא קיין ביעמס אין בית המדרש האבן די פון די זייטען געמוזט זיין דיקער צו האלטען די גאנצע געוויכט פונעם ווייבער שול,
- סיז מסודר
- שר חמישים ומאתים
- תגובות: 404
- זיך איינגעשריבען אום: דינסטאג מאי 17, 2016 4:01 pm
- לאקאציע: הארטע בענקל
אחת ואחת האט געשריבן:lebediger berel האט געשריבן:שפרינגער האט געשריבן:אהבת השם האט געשריבן:lebediger berel האט געשריבן:איך קען נישט פארשטיין (נאך אמזל מ'פרעגט מיך נישט) פארוואס מען פרובירט נישט צו בויען אזוי אז דער ביהמ"ד זאל זיין פון אינעווייניג א פול סקווער באקס, דער שטח פון די האלס, חדר הספרים אפיס פון די לינקע זייט וכו' , סינקס, חדר ווערצבערגער וכו' פון די רעכטע זייט - קען רואיג ארויספארן ביי די זייטן פון די גרויסע טרעפ און לעת הצורך קען מען האבן א נארמאלע באקס פאר די אינעווייניג פונעם ביהמ"ד נישט אזא מאדנע קמץ ווי יעצט
דאס ביהמ"ד האט מען געבויעט נאך פאר די פארענטשעס עפאכע, ס'איז בכלל נישט געבויעט געווארן אויף צו קענען בויען הויכשטאקיגע פארענטשעס ווייל מ'האט נאך נישט געחלומ'ט דערפון, דיין פלאן מיינט מער ווייניגער צו איינווארפן דאס גאנצע ביהמ"ד און אלע בימס און בויען פון דאסניי אויפן היינטיגן שטייגער.
הרב שפרינגער, איך בין נישט אין קרית יואל לעסאטע און כ'קען נישט צופיל טענה'ן אבער די צוויי נייע פליגלען וועלן שוין האבן אסאך ביעמס סייווי, איך געדענק פאר עטליכע יאר שבועות האב איך געדאווענט אין די האל אויף די לינקע זייט און מענטשן האבן געדאווענט ביז אריין אין די קליינע שטיבל נעבן קהל'ס אפיס, די זעלבע זאך אויף די רעכטע זייט האט מען געדאווענט ביז כמעט אין די בית הכסא'ס, קען דען די אלע חלקים נישט ווערן אריין גענומען אין ביהמ"ד לעת הצורך, און ארויס ציען אזוי ווייט ווי די נייע פליגלען פון אלע זייטן און האבן א געהעריגע סקווער, (פארשטייט זיך ס'וועט האבן בימס, און ריקווענט פאר א גאנץ יאר פונקט ווי דער פאליש און ביי די צוויי זייטן פון פאליש, אבער ימים טובים וכדו' וועט מען האבן א נארמאלע ביהמ"ד.
באטראכט אמאל וועסטו זען אז ביי די זייטען איז פיל מיט דיקע ביעמס, אזוי ווי עס איז נישטא קיין ביעמס אין בית המדרש האבן די פון די זייטען געמוזט זיין דיקער צו האלטען די גאנצע געוויכט פונעם ווייבער שול,
viewtopic.php?p=1654081#p1654081
די ביעמס זענען די זעלבע שמאל וואס מניצט איבעראל
- אחת ואחת
- שר חמש מאות
- תגובות: 895
- זיך איינגעשריבען אום: דינסטאג ינואר 09, 2018 12:01 pm
- לאקאציע: איך קום שוין
סיז מסודר האט געשריבן:אחת ואחת האט געשריבן:lebediger berel האט געשריבן:שפרינגער האט געשריבן:אהבת השם האט געשריבן:
דאס ביהמ"ד האט מען געבויעט נאך פאר די פארענטשעס עפאכע, ס'איז בכלל נישט געבויעט געווארן אויף צו קענען בויען הויכשטאקיגע פארענטשעס ווייל מ'האט נאך נישט געחלומ'ט דערפון, דיין פלאן מיינט מער ווייניגער צו איינווארפן דאס גאנצע ביהמ"ד און אלע בימס און בויען פון דאסניי אויפן היינטיגן שטייגער.
הרב שפרינגער, איך בין נישט אין קרית יואל לעסאטע און כ'קען נישט צופיל טענה'ן אבער די צוויי נייע פליגלען וועלן שוין האבן אסאך ביעמס סייווי, איך געדענק פאר עטליכע יאר שבועות האב איך געדאווענט אין די האל אויף די לינקע זייט און מענטשן האבן געדאווענט ביז אריין אין די קליינע שטיבל נעבן קהל'ס אפיס, די זעלבע זאך אויף די רעכטע זייט האט מען געדאווענט ביז כמעט אין די בית הכסא'ס, קען דען די אלע חלקים נישט ווערן אריין גענומען אין ביהמ"ד לעת הצורך, און ארויס ציען אזוי ווייט ווי די נייע פליגלען פון אלע זייטן און האבן א געהעריגע סקווער, (פארשטייט זיך ס'וועט האבן בימס, און ריקווענט פאר א גאנץ יאר פונקט ווי דער פאליש און ביי די צוויי זייטן פון פאליש, אבער ימים טובים וכדו' וועט מען האבן א נארמאלע ביהמ"ד.
באטראכט אמאל וועסטו זען אז ביי די זייטען איז פיל מיט דיקע ביעמס, אזוי ווי עס איז נישטא קיין ביעמס אין בית המדרש האבן די פון די זייטען געמוזט זיין דיקער צו האלטען די גאנצע געוויכט פונעם ווייבער שול,
http://www.ivelt.com/forum/viewtopic.ph ... 1#p1654081
די ביעמס זענען די זעלבע שמאל וואס מניצט איבעראל
ווי איך פארשטיי מיינסטו אז איך האב גערעדט פון די ניי עקסטענשאן, אבער איך האב מיר באצויגען צו דאס וואס ער פרעגט פארוואס מען ציט נישט ארויס ביז חדר יחזקאל און אזוי אויך די אנדערע זייט ביי די אוצר הספרים,
- farshlufen
- שר עשרת אלפים
- תגובות: 19699
- זיך איינגעשריבען אום: פרייטאג נובעמבער 16, 2007 8:26 am
- לאקאציע: אויף די פאליצעס אין ספרים שאנק
- סיז מסודר
- שר חמישים ומאתים
- תגובות: 404
- זיך איינגעשריבען אום: דינסטאג מאי 17, 2016 4:01 pm
- לאקאציע: הארטע בענקל
אחת ואחת האט געשריבן:סיז מסודר האט געשריבן:אחת ואחת האט געשריבן:lebediger berel האט געשריבן:שפרינגער האט געשריבן:דאס ביהמ"ד האט מען געבויעט נאך פאר די פארענטשעס עפאכע, ס'איז בכלל נישט געבויעט געווארן אויף צו קענען בויען הויכשטאקיגע פארענטשעס ווייל מ'האט נאך נישט געחלומ'ט דערפון, דיין פלאן מיינט מער ווייניגער צו איינווארפן דאס גאנצע ביהמ"ד און אלע בימס און בויען פון דאסניי אויפן היינטיגן שטייגער.
הרב שפרינגער, איך בין נישט אין קרית יואל לעסאטע און כ'קען נישט צופיל טענה'ן אבער די צוויי נייע פליגלען וועלן שוין האבן אסאך ביעמס סייווי, איך געדענק פאר עטליכע יאר שבועות האב איך געדאווענט אין די האל אויף די לינקע זייט און מענטשן האבן געדאווענט ביז אריין אין די קליינע שטיבל נעבן קהל'ס אפיס, די זעלבע זאך אויף די רעכטע זייט האט מען געדאווענט ביז כמעט אין די בית הכסא'ס, קען דען די אלע חלקים נישט ווערן אריין גענומען אין ביהמ"ד לעת הצורך, און ארויס ציען אזוי ווייט ווי די נייע פליגלען פון אלע זייטן און האבן א געהעריגע סקווער, (פארשטייט זיך ס'וועט האבן בימס, און ריקווענט פאר א גאנץ יאר פונקט ווי דער פאליש און ביי די צוויי זייטן פון פאליש, אבער ימים טובים וכדו' וועט מען האבן א נארמאלע ביהמ"ד.
באטראכט אמאל וועסטו זען אז ביי די זייטען איז פיל מיט דיקע ביעמס, אזוי ווי עס איז נישטא קיין ביעמס אין בית המדרש האבן די פון די זייטען געמוזט זיין דיקער צו האלטען די גאנצע געוויכט פונעם ווייבער שול,
viewtopic.php?p=1654081#p1654081
די ביעמס זענען די זעלבע שמאל וואס מניצט איבעראל
ווי איך פארשטיי מיינסטו אז איך האב גערעדט פון די ניי עקסטענשאן, אבער איך האב מיר באצויגען צו דאס וואס ער פרעגט פארוואס מען ציט נישט ארויס ביז חדר יחזקאל און אזוי אויך די אנדערע זייט ביי די אוצר הספרים,
די ביעמס אויף דעם פיקטשער זענען די ביעמס וואס האלטן די אלטע ביהמ"ד
(כזעה אז דו האסט עס נאכנישט געזעהן פון די נאנט)
- אחת ואחת
- שר חמש מאות
- תגובות: 895
- זיך איינגעשריבען אום: דינסטאג ינואר 09, 2018 12:01 pm
- לאקאציע: איך קום שוין
אחת ואחת האט געשריבן:איך האב יא, עס איז דא דארט 2 ביעמס איינס פון די אלטע און איינס פון די ניי חלק, אבער איך האב פריער גערעדט אינגאנצען עפעס אנדערשט, פארוואס מען נעמט נישט אוועק די קארנערס פון ביידע זייטען אויף מעריב, וואס מאכן דעם בית המדרש פאר א קמץ
אה, דו מיינסט פארוואס מ'טוט נישט אזוי ווי מ'האט געטוהן אין פאליש מיט יארן צוריק ווען מ'האט אויפגעבראכן די ווענט וואס האבן טיילווייז אפגעטיילט דעם ביהמ"ד פונעם פאליש, ס'איז טאקע געבליבן דארט ביעמס, אבער דאס פאליש איז געהעריג אריין גענומען אין ביהמ"ד, נישט ווי ס'פלעגט זיין ממש אפגעטיילט, דאס זעלביגע מיינסטו יעצט צו זאגן אז מ'זאל אויפברעכן אלע ווענט פון די שטיבלעך ביי די זייטן? אה, אויף דעם האב איך טאקע נישט קיין תשובה, און
.lebediger berel האט געשריבן:(נאך אמזל מ'פרעגט מיך נישט)
שפרינגער האט געשריבן:אחת ואחת האט געשריבן:איך האב יא, עס איז דא דארט 2 ביעמס איינס פון די אלטע און איינס פון די ניי חלק, אבער איך האב פריער גערעדט אינגאנצען עפעס אנדערשט, פארוואס מען נעמט נישט אוועק די קארנערס פון ביידע זייטען אויף מעריב, וואס מאכן דעם בית המדרש פאר א קמץ
אה, דו מיינסט פארוואס מ'טוט נישט אזוי ווי מ'האט געטוהן אין פאליש מיט יארן צוריק ווען מ'האט אויפגעבראכן די ווענט וואס האבן טיילווייז אפגעטיילט דעם ביהמ"ד פונעם פאליש, ס'איז טאקע געבליבן דארט ביעמס, אבער דאס פאליש איז געהעריג אריין גענומען אין ביהמ"ד, נישט ווי ס'פלעגט זיין ממש אפגעטיילט, דאס זעלביגע מיינסטו יעצט צו זאגן אז מ'זאל אויפברעכן אלע ווענט פון די שטיבלעך ביי די זייטן? אה, אויף דעם האב איך טאקע נישט קיין תשובה, און.lebediger berel האט געשריבן:(נאך אמזל מ'פרעגט מיך נישט)
עס איז א ענגשאפט אין ביהמ"ד פארבירט מען ציא לונדערן דעם פראבלעם מיטן ציא בויען א גרויסע שטיקל וואס וועט פארלייכטערן דאס ענגשאפט דע צוויי corner שטיבלעך וועט קיין סאך נישט העלפן קיין סאך זוצען קען מען סיי ווי נישט לייגן עס איז א דורך גאנג פון דע טרעפ אין פון פארענט עס איז פונקט גוט פאר א' סלוחות ווער עס האט נישט קיין וויא ציא שטײו
-
- שר חמש מאות
- תגובות: 889
- זיך איינגעשריבען אום: זונטאג סעפטעמבער 20, 2015 12:58 pm
ניס קראכער האט געשריבן:lebediger berel האט געשריבן:איך קען נישט פארשטיין (נאך אמזל מ'פרעגט מיך נישט) פארוואס מען פרובירט נישט צו בויען אזוי אז דער ביהמ"ד זאל זיין פון אינעווייניג א פול סקווער באקס, דער שטח פון די האלס, חדר הספרים אפיס פון די לינקע זייט וכו' , סינקס, חדר ווערצבערגער וכו' פון די רעכטע זייט - קען רואיג ארויספארן ביי די זייטן פון די גרויסע טרעפ און לעת הצורך קען מען האבן א נארמאלע באקס פאר די אינעווייניג פונעם ביהמ"ד נישט אזא מאדנע קמץ ווי יעצט
איך ענטפער וואס איך קלער נישט אז דאס איז די סיבה
היות די ביהמ"ד ווערט בעצם פארניצט פאר טישן אויך נישט נאר צום דאווענען
איז פראקטישער ס'זאל זיין שמאל אין לאנג
אויף די דרויסנדיגער סטראקטשער פארוואס מען האט עס נישט געבויט ביז צום פארנט אין פארברייטערט די סטעפס
זוך איך נאך א תירוץ...
פשטות ווייל ס'איז נישט געווען די פלאן פון אנהייב אן ארויסצוצוען מער
אבער ס'דארף דאך זיין וואס צוצובויען אין די קומענדיגע יארן.....
פאר אפאר יאר צוריק ווען מען האט איינמאל שבועות צוגעלייגט זיצן אויף סטעידזשעס אויפן פארענט פארטש פונעם ביהמ"ד האט זיך דאס נישט אויסגעארבעט. מען האט כמעט נישט געהערט דאס דאווענען. משא"כ ווען מען האט צוגעלייגט ביי צפון אדער דרום האט מען גאנץ גוט געהערט.
בפשטות אבער, איז כמעט אוממעגליך צו צעווארפן מער פונעם צענטראלן סטראקטור פונעם בנין. גענוי ווי מען קען נישט אראפנעמען דעם יעצטיגן צפון ווייבער שול, טראץ וואס מען האט צוגעבויעט א פרישע ווייבער-שול. נעם אין אכט אז אזא "קיוביק" פלאן וואלט געפאדערט אויך אראפצונעמען די אויבערשטע שטיבלעך. ס'איז כמעט אימעגליך.
- אויסגעשלאפן
- שר מאה
- תגובות: 156
- זיך איינגעשריבען אום: דאנארשטאג פאברואר 02, 2017 10:32 am
- אויסגעשלאפן
- שר מאה
- תגובות: 156
- זיך איינגעשריבען אום: דאנארשטאג פאברואר 02, 2017 10:32 am
- אויסגעשלאפן
- שר מאה
- תגובות: 156
- זיך איינגעשריבען אום: דאנארשטאג פאברואר 02, 2017 10:32 am
סידיראם האט געשריבן:די גרויסע בית המדרש אין קרית יואל ווייס איך נישט צו דאס איז די גרעסטע, אבער די היכל התורה איז לכאורה נישטא נאך אזאנס אין די וועלט אזא ריזיגע היכל התורה בלויז צו לערנען פאר אלע מענטשן (נישט קיין ישיבה אדער כולל)
איר רעדט מסתמא יעצט נאכן פארגרעסערן, ווייל פארדעם איז דאכציך די היכל התורה אין הופער געווען דאכציך גרעסער, עכ"פ געהאט מער זיצן.
- פערדס מיניסטער
- שר חמש מאות
- תגובות: 924
- זיך איינגעשריבען אום: דאנארשטאג דעצמבער 24, 2015 10:39 pm
- לאקאציע: איך ווייס נישט
מען האט שוין געלייגט די רוק-ווענט אין ביהמ"ד און קרית יואל און ווי אויך האט מען שוין כמעט געענדיגט די פלאר.
- סאדאם חוסעין
- שר ארבעת האלפים
- תגובות: 4831
- זיך איינגעשריבען אום: דאנארשטאג אפריל 30, 2015 5:10 pm
צל עובר האט געשריבן:סידיראם האט געשריבן:די גרויסע בית המדרש אין קרית יואל ווייס איך נישט צו דאס איז די גרעסטע, אבער די היכל התורה איז לכאורה נישטא נאך אזאנס אין די וועלט אזא ריזיגע היכל התורה בלויז צו לערנען פאר אלע מענטשן (נישט קיין ישיבה אדער כולל)
איר רעדט מסתמא יעצט נאכן פארגרעסערן, ווייל פארדעם איז דאכציך די היכל התורה אין הופער געווען דאכציך גרעסער, עכ"פ געהאט מער זיצן.
נישט ריכטיג.
צוריק צו “אידישע און וועלטליכע נייעס”
ווער איז אונליין
באנוצערס וואס דרייען זיך דא: פראצעדור און 33 געסט